open-index/open-wikipedia-markdown huggingface dataset:
公主準則

《**公主準則**》，又名《**Princess Principal**》，日本國3Hz公司所作動畫也。平成廿九年七月九日見映，橘正紀導演，大河內一樓監督之，至是年九月廿四日終幕。令和三年二月十一日，復以影戲動畫而映，擬六部。

## 概述
自西元十九世紀以降，格致之學興於西洋，各國遂師其技既而富強，尤以阿爾比昂稱雄於世。蓋阿爾比昂國勢雖日盛，然朝廷獨專威福，綱紀不正。百姓患於貧富懸殊，且欲訴無門；以致於揭竿而起，國家旋中分為二，東西鼎立，皆視彼若寇仇。於是細作鑽營其間，各事其主，遂有用武之地矣。

## 要角
* **安潔·勒卡雷**
:本名**夏洛特**，阿爾比昂公主也。
:少逢民變而亡異鄉，及長，穎敏絕倫，以共和國細作復歸。

* **夏洛特**
:阿爾比昂公主，本名**安潔**，竊賊也。
:少逢民變而在廷，假公主名以求生。及長，才貌無雙，聯安潔以助其奪嫡。

* **多蘿西·馬克文**
:共和國細作，本名**黛西**。善射，好酒博。

* **貝翠絲**
:夏洛特之侍女，善易人聲。

* **藤堂千世**
:日本武士之女，留學西洋，嫻忍術。

* **L**
:共和國情報主座，統轄細作偵察之柄。

* **澤爾達**
:共和國細作，陰受命於軍部。

* **諾曼底大公**
:阿爾比昂公爵，授內務卿，掌情治樞要。

* **加塞爾**
:諾曼底大公之秘書，善刺殺。

* **理察**
:阿爾比昂王子，授阿卡姆公爵，素懷奪嫡之志。

分類:平成動畫
拱門國立公園

**拱門國立公園**，在美國猶他州東部。相鄰於河，河名科羅拉多，去摩押城六公里。園內有拱石二千餘，皆天然造化，以細弱拱最有名。奇峰異石林立，令人驚歎。園內拱石之密，甲於天下。

其地屬高原沙漠，亦名科羅拉多。絕頂為象嶽，高一千七百二十三米；遊客中心在底，高一千二百四十五米。鮮見飄雨，年均不過十寸。

公園為國立公園管理局所轄。初屬國立紀念區，立碑記於一九二九年四月十二日。後改國立公園於一九七一年十一月十二日。及二零二一年，遊歷此園者百八十萬有奇。 

## 據
*引據悉從《英文維基》拱璧國立公園一文簡介段
元熙 (漢趙)

**元熙**為漢光文帝劉淵之年號，始於公元三〇四年，止於三〇八年，凡五年。
## 大事

## 生

## 卒
* 元熙五年，劉宣。
## 紀年
:
殷開山

**殷開山**，唐雍州鄠人，名**嶠**，以字行，殷不害孫，出自陳郡殷氏。

博涉書史，工為尺牘。為隋太谷長。唐高祖兵起太原，召補大將軍掾。從秦王平薛仁杲，討王世充，有功。累官吏部尚書，封鄖國公。武德五年薨，謚節。
## 據
*《舊唐書·殷開山傳》
*《新唐書·殷開山傳》
屈突通

**屈突通**，唐雍州長安人，屈突氏。

仕隋，為右武候車騎將軍。奉公正直，雖親戚犯法，無所縱舍。時通弟蓋為長安令，亦以嚴整知名。時人為之語曰：「寧食三鬥艾，不見屈突蓋，寧服三鬥蔥，不逢屈突通。」煬帝時，累遷左驍衛大將軍，授關內討捕大使。唐高祖起兵，通守河東，兵敗被擒。帝以其忠臣釋之。授兵部尚書、封蔣國公。從秦王平薛仁杲，珍寶山積，諸將爭得之，通獨無所取。從平王世充，論功第一。拜右仆射，鎮東都。貞觀初進左光祿大夫，貞觀二年薨，謚忠。
## 據
*《舊唐書·屈突通傳》
*《新唐書·屈突通傳》
長孫順德

**長孫順德**，唐洛陽人，文德皇后族叔。

初仕隋，為唐公李淵所親厚。唐公起兵，從秦王累征有功，進左驍衛大將軍，封薛國公。以受賕為有司所劾，太宗因賜帛以愧之。貞觀中，召為澤州刺史。乃折節為政，以嚴明稱。先時守長多通饋問，順德繩摘無所容。遂為良吏，薨謚襄。
## 據
*《舊唐書·長孫順德傳》
*《新唐書·長孫順德傳》
皇始 (前秦)

**皇始**為前秦景明帝苻健之年號，始於公元三五一年，止於三五五年，凡五年。

## 大事

## 生

## 卒
* 皇始元年，賈玄碩。
* 四年，苻萇。
* 四年，苻雄。
* 五年，苻菁。
* 五年，苻健。

## 紀年
:
文德順聖皇后

**文德順聖皇后**長孫氏，唐洛陽人，晟女，太宗之皇后。

好讀書，造次必循禮則。太宗深重之，嘗與議賞罰，后辭曰：牝雞司晨，惟家之索。太宗固與之言，終不答。兄無忌，太宗將引以輔政，后固謂不可。后贊魏徵曰：「妾亟聞陛下稱重魏徵，不知其故，今觀其引禮義以抑人主之情，乃知真社稷之臣也！妾與陛下結髮為夫婦，曲承恩禮，每言必先候顏色，不敢輕犯威嚴；況以人臣之疏遠，乃能抗言如是，陛下不可不從。」太宗嘗罷朝，怒曰：「會須殺此田舍翁。」后問為誰，太宗曰：「魏徵每廷辱我。」后退，具朝服立於庭，太宗驚問其故。后曰：「妾聞主明臣直；今魏徵直，由陛下之明故也，妾敢不賀！」太宗乃悅。

后生太子承乾、魏王泰、高宗治、長樂公主麗質、城陽公主、晉陽公主明達、新城公主，撰女則十卷。貞觀十年崩，時年三十六。謚文德，葬於昭陵。
## 據
*《舊唐書·卷五十一·后妃傳上》
*《新唐書·卷七十六·后妃傳上》
*《資治通鑑·卷一九四·唐紀十》
屍鬼

《**屍鬼**》，日本國文士小野不由美所作小說也。平成廿二年七月八日，以原著改動畫而映。網野哲郎導演，杉原研二監督之，至是歲十二月三十日終幕，凡一部。

## 概述
日本國內地有一「外場村」，其間甚偏僻，村中人素不喜出，遂與外人間隔。及送蟲祭，此中山入一戶人家俱暴死，村人視之悚懼。當此時，有外人自異地而徙外場，其眾皆著洋服，居華廈，號曰「兼正」，與村俗甚異。不數日，村中復有戶家迭死，屍亦不翼而飛。村人大驚，始疑為兼正之人作祟矣。

## 要角
* **室井靜信**
:外場村寺廟主持之子，年三十二。善屬文，好鬼神事。

* **尾崎敏夫**
:外場村醫院院長，年三十二。為人機警，素有守土濟民之志。

* **結城夏野**
:外場村高中生徒，年十五。性穎敏，始察屍鬼。

* **桐敷沙子**
:屍鬼，年不知幾何。自率眾寄寓外場村，欲建故去者之國。

* **清水惠**
:外場村高中生徒，年十五，既歿化作屍鬼。

* **武藤徹**
:外場村人，年十八，結城之友，既歿化作屍鬼。

* **田中薰**
:外場村國中生，年十五。及屍鬼亂起，與弟昭皆遁走。

分類:平成小說
分類:平成動畫
海蒂·拉瑪

**海蒂·拉瑪**者，奧匈帝國維也納人也，一九一四年十一月九日生。事演藝，出演《海角游魂》之蓋比、《齊格菲女郎》之桑德拉·科特勒、《公主与侍者》之維羅妮卡公主、《霸王妖姬》之達莉拉。其跳頻擴頻之技術，同喬治·安塞爾共與發明之。 彼亦曾於電視演出，及至其最後影片於一九五八年上映。

分類:優伶
分類:奧匈列傳
分類:美國列傳
張公謹

**張公謹**，字弘慎，唐魏州繁水人。

初為王世充洧州長史。武德元年，歸唐，累除右武候長史。初未知名，李勣驟薦於秦王世民，尉遲敬德亦言之，乃引入幕府。

及秦王將討隱太子建成、巢王元吉，遣卜者灼龜占之，公謹自外來見，遽投於地而進曰：「凡卜筮者，將以決嫌疑，定猶豫，今旣事在不疑，何卜之有？縱卜之不吉，勢不可已。願大王思之。」秦王深然其言。九年六月四日，公謹等九人伏於玄武門以俟變。及斬建成、元吉，其黨來攻玄武門，兵鋒甚盛。公謹有勇力，獨閉關以拒之。以功累授左武候將軍，封定遠郡公，賜實封一千戶。

貞觀初為代州都督，置屯田以省轉運，數言時政得失。後副李靖經略突厥，條可取狀於帝。太宗然所謀。及破定襄，敗頡利可汗，進封鄒國公。改襄州都督，貞觀六年卒，謚襄。
## 據
*《舊唐書·張公謹傳》
*《新唐書·張公謹傳》
妖怪人貝姆

《**妖怪人貝姆**》，日本國公司旭通DK所作動畫也。平成十八年四月一日，以初版改動畫復映，至是年十月七日終。令和元年七月十五日，該作三映。小高義規導演，富岡淳廣監督，至十月十四日終幕，凡一部。

## 要角
* **貝姆**
:妖怪人，其擬態為人，原形為妖，故而稱之。性沉深沈厚，既應敵善變身之法，素懷和諧大同之志。

* **貝菈**
:妖怪人，姿貌端麗，性嚴慎，善鞭，從貝姆以衛正道。

* **貝羅**
:妖怪人，少聰慧，好電遊，從貝姆以衛正道。

* **索妮雅·薩瑪斯**
:里布拉市上城區搜查官，左遷至外城。性忠貞，持法嚴，與貝姆等相善。

* **達利爾·布萊森**
:里布拉市議員秘書之子，既父死，疑妖怪人所為，遂有志於復仇。

* **里賽克博士**
:生物學者，長於人體之改造。

* **費多**
:上城區搜查一課行動特查官。

* **貝卡**
:煉金術所製妖怪人，性狡黠，隱執「無形議會」權柄。年逾五百載，諳左道之術。

分類:平成動畫
分類:平成影戲
亨利卡雲迪殊

thumb|right|亨利卡雲迪殊像
**亨利卡雲迪殊**，法國尼斯人，一七三一年十月十日生。幼遷英國，專攻自然哲學、考究格致。發見氫氣，稱曰「可燃氣」。性靜寡言，學理精確嚴謹。察大氣所成、諸氣之性、水何以合、電之吸斥、熱之機理、地球之重。嘗度地球密度，推知萬有引力常數，後世稱曰「卡雲迪殊實驗」。

其父為德文郡公爵二世三子，母為肯特公爵一世四女。其母早逝，僅生二子，亨利為長。受教於紐康學校、肄業於劍橋大學，三年未取學位而去。與父居倫敦，立私人實驗室。其父好究格致，子遂效之，入選倫敦皇家學會，初以《人造氣體》為題，佈告於一七六六年。歷事諸委員會，斟酌損益，審定文章，如皇家學會《哲學交流錄》刊物。又受託於大英博物館、兼任英國皇家研究院理事。一八一零年二月二十四日卒於倫敦。

## 據
*引據悉從《英文維基》亨利卡雲迪殊一文簡介段
半島之役

**半島之役**，名取戰地，即伊比利亞半島，西班牙、葡萄牙之所在也。是役對陣，一為西班牙、葡萄牙、英國，一為法國。

蓋十九世紀初，法皇拿破崙，欲一全歐，兵強將盛。一八〇七年，合西班牙侵葡萄牙。次年法西敗盟，法皇又圖西班牙。

法皇立其兄約瑟夫為西班牙王，而西班牙民不服，欲迎其舊王斐迪南七世，遂戰於街巷鄉野。西班牙又得葡萄牙、英國之援，遣兵舟同戰。

兵戎六載，及一八一四年，法皇見敗於英、普、奧、俄，乃終。

每論是役，悉以為艱苦殘酷，死傷無數，苦難不堪。泰西游擊之術，乃始於是。民眾揭竿，護國抗敵，非聽君令，亦始於是。西葡兩國，自此無力再顧美洲殖民地，中南美諸邦，紛告獨立。
## 據
*引據悉從《英文維基》半島之役一文簡介段
蘇聯崩析

**蘇維埃社會主義共和國聯盟**，簡稱**[[蘇聯]]**，立邦於一九二二年，屬國十五，如俄羅斯、烏克蘭、白俄羅斯等。一九九一年，其邦崩析。此乃大變，波及寰宇。

究其因由，其故多在，有二為最。國內不安，民病暴政，欲求自由，一也。好大喜功，負債尤甚，無力維持，二也。

及其終結，竟為平和。屬國領袖相會，同意解散。別立新邦，名曰獨立國家聯合體，即獨聯體。惟獨聯體之於蘇聯，純為結社，非復一邦耳。

其離析分立，所致各異。有以民富小康，趨於大同；有以戰事頻仍，餓殍遍野。不一而足。

## 據
價山

**價山**，音譯**派斯山**，在加拿大。高二千零四十九米，屬加里波第山脈。

價山屬錐形火山，高而尖。其發也，熔岩亟至，故成錐形。雖久未有發，岩漿仍存。若地殼有變，或溢於外，遂成噴發。

一旦如是，大害於左近民居。不但熔岩之流，焚毀一切，且火山灰之散，遮蔽天日，危及氣候。是以，加拿大嚴待此山，設哨站察其動，立救援備不時。

## 據
*[引據悉從《英文維基》價山一文簡介段](https://en.wikipedia.org/w/index.php?title=Mount_Price_(British_Columbia)&oldid=1149220205)
世紀末靈異學院

《**世紀末靈異學院**》，日本國公司A1P所作動畫也。平成廿二年七月五日，以電視動畫見映，伊藤智彥導演，水上清資監督之。至是年九月廿七日終幕，凡一部。

## 要角
* **神代瑪雅**
:日本長野人，華德斯坦學院長也。性剛而果毅，熟稔靈異之學，後笈歸於文明。

* **內田文明**
:時空特務，諳念力。未來既蒙災患，遂受命返過去以求解厄。

* **中川美風**
:黑魔女，善左道異術。假庖廚名寓居長野，志欲得諾斯特拉達繆斯之匙。

* **川島千尋**
:白魔女，華德斯坦學院訓導主任，與屬下JK、斯馬爾等輔弼瑪雅。

* **黑木亞美**
:華德斯坦學院生徒，瑪雅之舊識。

* **成瀨梢**
:華德斯坦學院生徒，喜聞靈異之說。

分類:平成動畫
永興 (東漢)

**永興**為漢桓帝之年號，始於公元一五三年，止於一五四年，凡二年。
## 大事
## 生
* 永興元年，孔融。
* 元年，張紘。
## 卒
* 永興元年，楊厚。
* 二年，李伯。
* 二年，鍾皓。
* 二年，逸聖尼師今。
## 紀年
:
哈菲茲

**哈菲茲**，埃及法蒂瑪朝十一世主。生於開羅。哈菲茲幼聰敏，好讀書，尤精於天文學、鍊金術。

一一三二年，從兄阿米爾駕崩，無嗣。哈菲茲承國以長。其所管治，紛爭不斷。藩鎮割據、起義不斷，一也；異端爭議，民心不服，二也。蓋回教伊斯瑪儀派，不奉哈菲茲為真主使、伊瑪目，而尊先帝阿米爾子泰伊布，惟泰伊布自幼無蹤，世無所獲。

一一四九年，哈菲茲崩於開羅宮，年七十四。子祖赫爾繼立，自是嗣位諸君皆權臣傀儡。一一七一年，法蒂瑪朝亡於阿尤布朝。

## 據
*《英文維基》哈菲茲本紀
建興 (蜀漢)

**建興**者，乃三國之時漢帝劉禪之年號也。時十五年。
## 大事
## 生
*建興十一年，陳壽
## 卒
*建興五年，馬謖
*建興六年，趙雲
*建興十二年，諸葛亮
*建興十二年，魏延
*建興十二年，李嚴

## 紀年
太和 (曹魏)

**太和**者，乃三國之時魏明帝之年號也。時七年。
## 大事
## 生
*太和元年，向秀
*太和六年，張華
*太和六年，曹芳
## 卒
*太和元年，徐晃
*太和二年，賈逵梁道
*太和二年，孟達子度
*太和二年，曹休
*太和四年，魏武宣皇后
*太和四年，許褚
*太和四年，鍾繇
*太和四年，吳質
*太和五年，張郃
*太和五年，臧霸
*太和五年，曹真
*太和六年，曹洪
*太和六年，曹植
*太和六年，華歆

## 紀年
柴紹

**柴紹**，字**嗣昌**，唐晉州臨汾人。

幼趫捷有勇力，任俠聞於關中。補隋元德太子千牛備身。高祖妻以女平陽昭公主。累从秦王征伐，以功封霍國公，拜右驍衛大將軍。吐谷渾與党項俱來寇邊，命紹討之。虜據高臨下，射紹軍中，矢下如雨。紹乃遣人彈胡琵琶，二女子對舞，虜異之，駐弓矢而相與聚觀。紹見虜陣不整，密使精騎自後擊之，虜大潰，斬首五百餘級。貞觀中出為華州刺史，改封譙國公。十二年卒，贈荊州都督，諡襄。

## 據
*《舊唐書·柴紹傳》
*《新唐書·柴紹傳》
虞世南

**虞世南**，字**伯施**，唐越州餘姚人，荔子，世基弟。

出繼叔父寄為後，少受學顧野王，十餘年精思不倦。文章瞻博，仕陳入隋，為秘書郎。煬帝疾其峭正，弗甚用。唐太宗為秦王時，延為十八學士。仍授弘文館學士。貞觀時改秘書監，封永興縣公。世南貌儒謹，而誌性抗烈，議論持正。太宗嘗稱世南有五絕：一曰德行，二曰忠直，三曰博學，四曰文辭，五曰書翰。以銀青光祿大夫致仕，貞觀十二年卒，諡文懿。有北堂書鈔。

## 據
*《舊唐書·虞世南傳》
*《新唐書·虞世南傳》
共濟會

**共濟會**，亦作**美生會**，屬結社。社員多行暗號、著異服。

## 史
據共濟會所傳，其先人乃石匠，嘗造所羅門聖殿。一七一七年，英國共濟會總會立，後傳於歐亞，以至天下諸邦。昔與英王室睦，英王亦嘗入之。及美國革命，開國者若華盛頓、富蘭克林等，亦入此會。合眾國歷任總統入會者逾十五。

清乾隆年間，英格蘭總會置分會於粵。民國三十八年，中國美生總會立於上海，旋爲共黨所禁。民國卌一年，始廢。四十三年，復會於臺灣。蔣緯國嘗爲會長。
## 據

分類:結社
秋刀魚之味

《**秋刀魚之味**》，日本導演小津安二郎所作影戲也。昭和卅七年十一月十八日，松竹株式會社監製而映。

## 概述
昭和二十年以降，日本罷斥軍武，殖產興業。不數年，由是政通人和，物阜民豐。時橫濱平山家有女名路子，芳齡廿四，值風華正茂。路子婚齡已至，周平諸友均說其嫁女，以了卻路子笈歸之事。周平雖頗允之，然愛女之心尤盛，不欲割捨。自是躊躇良久，遂與路子交心以曉其意，故而決之。

## 要角
* **平山周平**
:前帝國海軍艦長，既終戰，入企業供職。
:為人謙和，守禮儀。妻早夭，有二子一女。

* **平山路子**
:周平之女，性溫婉，美姿容，尤重孝道。

* **平山幸一**
:周平長子，性嚴謹，襄助路子婚嫁。
:有妻曰秋子。

* **平山和夫**
:平山幼子，大學生徒。

* **河合秀三**
:周平之友，路子企業上司，襄助路子婚嫁。

* **堀江晉**
:周平之友，襄助路子婚嫁。

* **佐久間清太郎**
:周平中學之師，及休致，與女伴子經營食肆。
:性粗疏，以致女伴子年逾不惑，仍待字閨中。

* **三浦豐**
:幸一同僚，路子嘗傾心之，不果。

* **坂本芳太郎**
:前帝國海軍士兵，周平之部曲。

分類:昭和影戲
溫帶海洋性氣候

**溫帶海洋氣候**（英人曰：Temperate marine climate），通年濕暖，冬無嚴寒，夏無酷暑也。落雨平均，多見緯度四十至六十大陸西岸矣。

## 成因
海拂西風，岸行暖流，添降雨。冬，有鋒面氣旋。爰秋冬降雨略多於春夏。雨多為陣雨也。

## 特徵
冬暖夏涼，年溫差小。溫不低於零度，不高於廿五度也。雨多，冬為甚，無乾季也。

## 農業
穀麥糧食作物等不宜；肉類，乳製品多。

## 代表城市
倫敦、海牙、溫哥華、墨爾本。
熊希齡

**熊希齡**者，字**秉三**，號**明志閣主人**，又號**雙清居士**。湖南鳳凰人也，生於清同治九年七月廿三日。民國元年三月，希齡以共和黨人入唐紹儀內閣，授財政總長。俄辭，遷熱河都統，及熱河行宮失寶案發而歸京。二年四月，國會既開，希齡與梁啟超、湯化龍等籌組進步黨。七月，希齡以進步黨理事授揆席，啟超等皆入閣，時號曰「人才內閣」。未幾，大總統袁世凱以國民黨議員附從「二次革命」，既而解散國會；希齡失之所倚，政事皆無從預聞。三年二月，遂辭本兼各職，自是寄情於慈善。廿六年十二月廿五日，希齡以風疾歿於香港，年六十有七。

分類:中華民國列傳
卡米耶·肖當

**卡米耶·肖當** 者，法蘭西國巴黎人也。生於西元一八八五年二月一日，殁於一九六三年七月一日。二戰起，肖當以激進黨元老入達拉第、雷諾內閣，授副揆。肖當性柔諛，素主對德和議，遂陰結貝當元帥以倒閣。雷諾既辭，貝當繼任揆席，肖當乃以原官留任。及維希政府立，肖當藉故赴美，遂寄寓華府不復歸。
赫伯特·阿斯奎斯

thumb|阿斯奎斯之像
**赫伯特·阿斯奎斯** 者，牛津伯爵，英吉利國約克郡利茲人也。生於西元一八五二年九月十二日，歿於一九二八年二月十五日。一九零八年四月，阿氏以自由黨首握議會之柄，授揆席。阿氏秉政，頗能興利除弊，既而民權之勢大張，中外悅然。及歐戰起，英德交兵逾二年，然勝利未可期。財相勞合喬治咎阿氏喪師誤國，遂聯保守黨倒閣。一九一六年十二月，自由黨內閣總辭，阿氏亦下野。

## 出典

分類:溫莎列傳
李孝恭

**李孝恭**，唐宗室，高祖從弟安子，封趙郡王。

少沉敏有識量。高祖定京師，拜為山南招慰大使，徇巴蜀，下三十餘州。進擊朱粲破之。諸將請坑之，孝恭曰：「不可！自此已東，皆為寇境，若聞此事，豈有來降者乎？」盡赦而不殺，由是書檄所至，相繼降款。又與李靖破蕭銑，擒輔公祏，江南悉平。自大業末，群雄競起，皆為太宗所平，謀臣猛將並在麾下，罕有別立勳庸者，唯孝恭著方面之功，聲名甚盛。貞觀初為禮部尚書，性豪奢，後房歌舞伎百餘。然寬恕退讓，無矜伐色。徙封河間郡王，貞觀十四年薨，諡元。

## 據
*《舊唐書·河間王孝恭傳》
*《新唐書·河間王孝恭傳》
庫侖定律

**庫侖定律者**，論物有靜電荷者，則其間有力相繫相斥也。此力因荷量而變，亦因相去遠近而變。荷量多、相去近，則力大。荷量少、相去遠，則力小。一七八五年，為法人庫侖發見，自是電磁學理論底定。庫侖深究其理，知電荷同性相斥、異性相吸。並知此間之力，自相去之方距而變。若相去倍增，則力餘四分之一。若相去三倍，則力餘九分之一。

## 據
*《英文維基》庫侖定律一文簡介段
來自新世界

《**來自新世界**》，日本國文士貴志佑介所作輕小說也。平成二十年，該作嘗獲第廿九屆科幻小說大賞。廿四年九月廿八日，以原著改動畫而映，石濱真史導演，十川誠志監督之。至廿五年三月廿二日終幕，凡一部。

## 概述
西元二零一一年，咒力現於世，凡有其異稟者，皆無所不能；其勢既成，遂號曰「新人類」。初，新人類挾咒力為患者甚烈，各國雖欲膺懲，然均無力拒之。大戰既開，旋滅世。新人類既據坤輿，遂以咒力改造舊人類之基因，褪其人形，貶為畜類，稱「化鼠」也。

## 要角
* **渡邊早季**
:新人類，神栖六十六町人。性剛毅，任智數，尤懷仁愛之心，視眾生若平等。
:父杉浦敬，町長也。母渡邊瑞穂，町圖書館司書也。

* **朝比奈覺**
:新人類，神栖六十六町人。性果急，善辯，傾慕於早季。

* **青沼瞬**
:新人類，神栖六十六町人。少穎異，博學多聞，熟稔咒力，亦與早季相善。

* **秋月真理亞**
:新人類，神栖六十六町人。少從早季遊，其人赤髮有殊色，善騰空之術。
:後笈歸於伊東守，有一子，自幼陷於化鼠。化鼠喚其曰「彌賽亞」，及長，以彌氏為先鋒舉兵反。

* **伊東守**
:新人類，神栖六十六町人。性柔暗，善丹青，素傾心於真理亞。

* **天野麗子**
:新人類，神栖六十六町人。完人學校生徒，早季之同窗。

* **朝比奈富子**
:新人類，神栖六十六町人，授倫理委員會議長。諳長生術，年二百有餘。

* **鏑木肆星**
:新人類，神栖六十六町人，授安全保障會議顧問。重瞳，其咒力號為最強。

* **日野光風**
:新人類，神栖六十六町人，授職能會議代表。性驕倨，好文采風流。

* **鳥飼宏美**
:新人類，神栖六十六町人，授教育委員會議長。性警，以法度為準繩。

* **斯奎拉**
:化鼠也，鹽屋虻族，初授奏事官。新人類以斯氏恭順，賜名「野狐丸」。
:斯氏性沉深，任權術，且多智計。既幽女王，乃黜君權而行維新，慨然有興復舊人類之志。

* **奇狼丸**
:化鼠也，大雀蜂族，授總司令。性忠烈，軀長力偉；通武略，尤善治軍，有萬夫不當之勇。

分類:平成輕小說
分類:平成動畫
羅諾島半圓錢

**羅諾島半圓錢**，發行於一九三七年，以誌三百五十年前羅諾島殖民地之建。此殖民地，蓋英格蘭殖民美洲之始也，功敗垂成。此幣一面有羅利爵士，羅諾島之主。一面有戴氏之母子，戴氏，美洲之初生英格蘭兒也。羅利爵士於一五八四年年遣人求地，得羅諾島，在今北卡羅來納州也。屢建不成，逾三年始定。戴氏雖生子，民終皆亡。

一九三六年，美國盛行集幣，眾議多造新錢，以利時人。羅諾島半圓錢，亦其時新錢也。舊錢重鑄，皆題此年。四月，議定總量，宜有所限，以止其利，乃息集幣之好。羅諾島半圓錢二萬一千枚不售而銷。存者每枚今值數百元。

## 據
*引據悉從《英文維基》羅諾島半圓錢一文簡介段
茶館 (電視劇)

《**茶館**》，中國文學家老舍所作話劇也。二零一零年七月十六日，何群導演，葉廣岑等編劇，以原著改電視而映。

## 要角
* **王利發**
:飾演：陳寶國
:北京裕泰茶館掌櫃。性警，好貨利，長袖善舞於市，懷光耀家業之志。

* **秦仲義**
:飾演：謝鋼
:北京縉紳，洋火廠之主。曉西學，涉洋務，王氏之友。

* **松二爺**
:飾演：石小滿
:滿洲旗人，素不事生產，王氏之友。

* **常四爺**
:飾演：周里京
:滿洲旗人，任俠，王氏之友。

* **李三**
:飾演：馬恩然
:山東人，裕泰茶館跑堂。

* **龐太監**
:飾演：張惠中
:清宮總管太監。

* **唐鐵嘴**
:飾演：錢波
:北京人，算命術士。

* **劉麻子**
:飾演：崔傑
:北京人，以人販為業。

* **宋恩子**
:飾演：梁天
:北京人，步軍統領衙門差役。

* **吳祥子**
:飾演：劉惠
:北京人，步軍統領衙門差役。

* **二德子**
:飾演：謝寧
:北京人，破落戶潑皮。

* **崔久峰**
:飾演：沙金
:留洋學者，好佛老。

* **大傻楊**
:飾演：鄒德江
:北京人，說唱乞丐。

分類:中華人民共和國電視劇
問戰於父海報

**問戰於父**者，募兵海報也。一九一五年，時值英吉利國與德意志國相爭，戰於舉世。英吉利國欲招募壯士，以抗敵國之侵略。乃有一畫工名曰顧安，本欲從軍而自覺年老體弱，不能盡其力。遂以己之所長，繪一招募之海報，以示其心。海報中畫一父子三人，坐於椅上。一子於地上戲玩兵具，另子持一書，題曰「大戰事」，問其父曰：「父親，汝於大戰中何所為也？」此言有深意也。意在使觀者自思：若不從軍而後悔，則將來子女問及，將何以對？是以此海報欲以心理之術，使人自覺羞愧而起從軍之念也。

然此海報雖有其巧思，而未必有其效也。蓋人云此言過於刻薄，反使人生反感之心。又有從軍者譏之曰：「吾等已盡忠於國家，而汝等安坐家中，作此無聊之言，何不自愧也？」更有人以為此海報過於簡略，未彰戰爭之真相與英雄之風采也。故此海報雖出善意，而未獲眾譽也。

夫從軍與否，非一海報所能定也。或有家國之憂，或有生計之困，或有仁心之發，或有義氣之盛，皆是從軍之動機也。或有恐懼之感，或有愛情之牽，或有和平之願，或有良知之存，皆是不從軍之理由也。人各有其志，各有其情。非可一概而論也。

此海報雖未能用於當時，後卻為一時佳話。有一畫工名曰沈伯德，在和平之世，仿此海報而作一畫，問曰：「汝將何以為於大和平乎？」此言亦有深意也。意在使觀者自思：若不珍惜和平而後悔，則將來子女問及，將何以對？

## 據
*引據悉從《英文維基》問戰於父海報一文簡介段
段志玄

**段志玄**，唐齊州臨淄人。

資質偉岸，驍果善戰。太原起兵，志玄募得千餘人，授右領大都督府軍頭。從平霍邑，下絳郡，攻永豐倉，皆為先鋒，從劉文靜拒屈突通於潼關，大破通將桑顯和。從討王世充，為敵所擒。兩騎夾持其髻，將渡洛水，志玄踴身而奮，二人俱墮馬，馳歸。及破竇建德，平東都，以功遷秦王府右二護軍，賞物二千段。太宗即位，累遷左驍衛大將軍，封樊國公，食實封九百戶。文德皇后之葬也，志玄與宇文士及分統士馬出肅章門。太宗夜使宮官至二將軍所，士及開營內使者，志玄閉門不納，曰：「軍門不可夜開。」使者曰：「此有手勑。」志玄曰：「夜中不辯真偽。」竟停使者至曉。太宗聞而歎曰：「此真將軍也，周亞夫無以加焉。」貞觀十一年，授金州刺史，改封襃國公。十二年，拜右衛大將軍。十四年，加鎮軍大將軍。十六年卒，諡忠壯。

## 據
*《舊唐書·段志玄傳》
*《新唐書·段志玄傳》
高士廉

**高士廉**，名**儉**，字**士廉**，以字行，唐渤海蓨人。祖岳，父勵，文德順聖皇后、長孫無忌之舅。

士廉少有器局，頗涉文史。敏慧有度量，觀書一見成誦。大業中，為治禮郎。士廉妹先適隋右驍衛將軍長孫晟，晟卒，士廉迎妹及甥於家，恩情甚重。見唐公李淵子世民，因以晟女妻焉，即文德皇后也。兵部尚書斛斯政亡奔高句麗，士廉坐與交遊，謫為朱鳶主簿。武德五年，士廉與交趾太守丘和上表歸唐，累遷雍州治中，預謀秦王世民誅隱太子。秦王昇春宮，拜太子右庶子。

貞觀元年，擢拜侍中，封義興郡公，賜實封九百戶。時黃門侍郎王珪有密表附士廉以聞，士廉寢而不言，坐是出為安州都督，轉益州大都督府長史。設條教督勵風俗，五年，入為吏部尚書，進封許國公。監修氏族志。十二年，授申國公，拜尚書右僕射。十六年，加授開府儀同三司。十九年，太宗伐高句麗，皇太子治定州監國，士廉攝太子太傅。二十一年薨，諡文獻。
## 據
*《舊唐書·高士廉傳》
*《新唐書·高士廉傳》
馬周

**馬周**，字**宾王**，唐清河茌平人。

少孤貧好學，尤精詩、春秋，落拓不為州里所敬。武德中，補博州助教，日飲醇酒，不以講授為事。刺史達奚恕屢加咎責。周乃西遊長安，舍於中郎將常何之家。貞觀三年，太宗令百僚上書言得失，何以武吏不涉經學，周乃為何陳便宜二十餘事，令奏之，事皆合旨。太宗怪其能，問何，何答曰：「此非臣所能，家客馬周具草也。每與臣言，未嘗不以忠孝為意。」太宗即日召之，未至間，遣使催促者數四。及謁見，與語甚悅，令直門下省。六年，授監察御史。尋除侍御史，加朝散大夫。十一年，拜給事中，十二年，轉中書舍人。太宗嘗曰：「我於馬周，暫不見則便思之。」中書侍郎岑文本曰：「吾見馬君論事多矣，援引事類，揚搉古今，舉要刪蕪，會文切理，一字不可加，一言不可減，聽之靡靡，令人亡倦。昔蘇、張、終、賈，正應此耳。然鳶肩火色，騰上必速，恐不能久耳。」十五年，遷治書侍御史，兼知諫議大夫，又兼檢校晉王府長史。晉王為皇太子，拜中書侍郎，兼太子右庶子。十八年，遷中書令，依舊兼太子右庶子。太宗伐高句麗，皇太子定州監守，令周與高士廉、劉洎留輔皇太子。太宗還，以本官攝吏部尚書。二十一年，加銀青光祿大夫。二十二年卒，年四十八，贈幽州都督，陪葬昭陵。

## 據
*《舊唐書·馬周傳》
*《新唐書·馬周傳》
君士坦丁三世

**君士坦丁三世**，西羅馬皇帝。四零七年，為羅馬兵擁立於不列顛。率眾渡海，入高盧。時不列顛受諸夷之侵，君士坦丁悉引兵去，乃無備。

君士坦丁與諸夷戰，勝敗參半，乃與之和。遂有高盧、西班牙之地，都於亞爾。

帝霍諾留不允君士坦丁自立，遣薩魯將兵討之。薩魯初有功，後敗走。

四零九年，帝霍諾留立君士坦丁為副帝。君士坦丁又立其子君士坦斯為副帝。

是年，將軍傑隆第反君士坦丁。君士坦斯討之不勝，君士坦丁入義大利亦退還。君士坦斯死於四一一年。

傑隆第圍君士坦丁於亞爾。帝霍諾留遣君士坦提烏斯將兵擊傑隆第。傑隆第敗走。君士坦丁降，君士坦提烏斯殺之。

君士坦提烏斯得西羅馬帝國之政。平定諸亂，和親諸夷。惟不列顛不復歸焉。

## 據
*[《英文維基》君士坦丁三世本紀](https://en.wikipedia.org/w/index.php?title=Constantine_III_(Western_Roman_emperor)&oldid=1147742335)
橙

**橙**之為果，屬於芸香之科，亦稱**橘**。甘橘者，柚與橙之雜種也。橙之原產，華南、東印度、緬甸也。

甘橘始見於西元前三一四年。橙樹廣植於熱帶地，以其果為用。橘可生食，亦可榨汁。甘橘有變異凡多，雜交不鮮，或圓或長，大小不一，色或深或淺。橙皮之內，有汁囊數片、種子數粒。橙皮由青轉黃，示橙之熟也。其他名為橙者，有苦橙、柑、枳、柚柑、金柑等，皆柚與橙之雜種也。橙樹多以嫁接法栽培，其根與幹為砧木，其結果之上部為接穗或嫁接木也。

橙於泰西諸邦，取名自梵文「nāraṅga」，意為「橙樹」。其色亦因其果而得名也。西元二零一九年，寰宇得橙七千九百萬噸，巴西、中國、印度，均盛產之。

## 據
*[引據悉從《英文維基》橙一文簡介段](https://en.wikipedia.org/w/index.php?title=Orange_(fruit)&oldid=1147266908)
劉弘基

**劉弘基**，唐雍州池陽人。

嘗從煬帝征高句麗，家貧不能自致，行至汾陰，度已後期當斬，遂與同旅屠牛，繫於縣獄。事解亡命，盜馬以供衣食，因至太原。會唐公李渊鎮太原，遂自結託，又察渊子世民有非常之度，尤委心焉。太原起兵，從世民攻西河。進攻霍邑。隋將宋老生敗走，棄馬投塹，弘基下斬其首，拜右光祿大夫。師至河東，弘基以兵千人先濟河，進下馮翊，為渭北道大使，及破京城，功為第一。擊薛舉於扶風，封河間郡公。武德元年，從秦王世民討薛舉。時秦王以疾頓於高墌城，弘基、劉文靜等與舉接戰於淺水原，八總管咸敗；唯弘基一軍盡力苦鬬，矢盡，為舉所獲。唐平舉子仁杲，得歸，復其官爵。弘基屯晉州，宋金剛陷太原，弘基不能守，復陷於賊，俄得逃歸。從秦王討宋金剛、劉黑闥，累封任國公。貞觀九年，改封夔國公，後以年老乞骸骨，授輔國大將軍，太宗征高句麗，以弘基為前軍大總管，從擊高延壽於駐蹕山，力戰有功。永徽元年卒，年六十九，諡襄。

## 據
*《舊唐書·劉弘基傳》
*《新唐書·劉弘基傳》
唐儉

**唐儉**，字**茂約**，唐并州晉陽人，邕孫。

落拓不拘規檢，事親頗以孝聞。唐公李淵在太原留守，儉與淵子世民周密，儉從容說世民以隋室昏亂，天下可圖。及開大將軍府，授儉記室參軍。太宗為渭北道行軍元帥，以儉為司馬。平京城，加光祿大夫、相國府記室，封晉昌郡公。武德元年，除內史舍人，尋遷中書侍郎，特加授散騎常侍。高祖遣永安王孝基、工部尚書獨孤懷恩等率兵討夏縣呂崇茂。時儉使至軍所，屬劉武周遣兵援崇茂，儉與孝基等並為所獲。儉聞懷恩為逆，乃密令親信奏聞。俄而秦王世民擊破武周部將宋金剛，追至太原，儉乃封其府庫，收兵甲，以待秦王。拜禮部尚書，授天策府長史，兼檢校黃門侍郎，封莒國公。

貞觀初，使於突厥，說誘之，因以隋蕭后及楊政道以歸。頡利部落歡然定歸款之計，因而兵衆弛懈。李靖率輕騎掩襲破之，頡利北走，儉脫身而還。歲餘，授民部尚書。後從幸洛陽苑射猛獸，群豕突出林中，太宗引弓四發，殪四豕，有雄彘突及馬鐙，儉投馬搏之，太宗拔劒斷豕，顧笑曰：「天策長史不見上將擊賊耶！何懼之甚？」對曰：「漢祖以馬上得之，不以馬上治之；陛下以神武定四方，豈復逞雄心於一獸。」永徽初，致仕於家，加特進。顯慶元年卒，年七十八，諡襄。

## 據
*《舊唐書·唐儉傳》
*《新唐書·唐儉傳》
女子落語

《**女子落語**》，日本國畫師久米田康治所作漫畫也。廿四年七月五日，以原著改動畫而映，水島努導演，橫手美智子監督之。至是年九月廿七日終幕，凡一部。

## 概述
落語者，一人端坐於台，名曰「高座」，述趣聞軼事以娛眾，乃日本之戲劇也。東京有四女，曉天文地理，諳哲學藝文，皆落語家也。說書畢，嘗居於後台小憩。四人既博學多通，所言者每每包羅萬象，聞之亦感滑稽橫生矣。

## 要角
* **蕪羅亭魔梨威**
:德島人，落語家也，著羽織。性爽直，好酒博，有丈夫之氣。

* **防波亭手寅**
:落語家也，性嫻靜，運勢異於常人。

* **波浪浮亭木胡桃**
:落語家也，美姿貌，內多伎刻。

* **空琉美遊亭丸京**
:落語家也，著羽織。性果烈，有殊力，亦善歌舞。

* **暗落亭苦來**
:落語家也，性沉深，尤好幻想。

* **假面**
:落語家也，覆面具以示人。

分類:平成漫畫
分類:平成動畫
泰勒夫人

thumb|泰勒夫人畫像一日期不詳
**泰勒夫人**，諱**萊蒂茨亞**，**克里斯汀**氏，美國第十任總統泰勒之妻也，即其時第一夫人。

生於一七九零年十一月十二日，居維珍尼亞州。其家富貴，與泰勒氏於一八一三年成婚，子女有七。泰勒歷任維珍尼亞州議員、國會議員，夫人未從，留守莊園，理家務。夫人不好政事，好閨閫之樂，身子素弱，多病。一八三九年，夫人中風，不能動作。

一八四一年，泰勒為總統，夫人因病不能盡第一夫人之職，其子婦普利西拉代行之。夫人入白宮，惟居樓上之室。好讀《聖經》，祈禱不已。間與泰勒謀事、接見貴賓。

一八四二年九月十日，夫人再中風，尋病薨，年五十有一。以第一夫人言，為首亡於白宮者。夫人雖未彰其力於第一夫人之身，惟德高望重，受人敬愛。史家則以其任短，列為最無功者也。夫人之族，出自曼島，故曼島有發郵票以紀念之。美國亦有金幣、獎章，以頌其第一夫人之德。

## 據
*引據悉從《英文維基》泰勒夫人一文簡介段

分類:美國列傳
泰勒

**泰勒**，諱**約翰**，美國第十任總統。

一七九零年，泰勒生於維珍尼亞州。其性好民權，惡傑克遜之專制，故力抗之，歸於輝格黨。泰勒歷任州議員、國會議員。

一八四零年，輝格黨以哈里遜為總統候選人，泰勒副之。其時，以「哈里遜及泰勒並舉」為號召，大獲民心。既而勝選，然哈里遜即位一月而崩。

泰勒既嗣位，眾疑不斷，論其為正，抑監國而已耳。泰勒自視正統，宣誓就職。國會投票，亦以泰勒為總統。美國總統，以副嗣位，泰勒為首也。

哈里遜內閣，未合泰勒，泰勒乃重設之。

在位之際，力制聯邦政府權力。奉國會定法律，總統惟否決違憲者而已。總統否決違憲法案，遂自泰勒始。

泰勒立約英國、中國，併德克薩斯於聯邦，國威遠播。惟治國未善。

退位以後，隱居於維珍尼亞州「雪伍德森林」莊園。雖曾為總統，勝似南方貴族。一八六二年，以疾薨。

## 據
*引據悉從《英文維基》泰勒一文簡介段
山河燃燒

《**山河燃燒**》，日本國NHK公司所製電視劇也。昭和五十九年一月八日，以山崎豐子原著《二人之國》改電視而映。村上佑二導演，市川森一監督，至是年十二月廿三日終幕，凡一部。

## 概述
自昭和六年以降，武人威福自專，概不受政府節制。至十一年二月，武人以軍部為據點，以輿論為爪牙；既而遙制內閣，孜孜欲霸世界。時有美籍日僑天羽賢治者，留學於東京。及見時局糜爛，終不可為，遂歸美。俄頃，日美釁開，天羽闔家亦為美國圈禁。天羽甚迷惘，頓感祖國何為！去從亦未可知矣。

## 要角
* **天羽賢治**
:飾演：松本幸四郎
:美籍日本人，自洛杉磯赴日求學。為人持正仁和，諸事皆以公理為先。

* **天羽忠**
:飾演：西田敏行
:美籍日本人，賢治之弟也。及長，徙東京。好日本文俗，有志於歸化。

* **田宮查理**
:飾演：澤田研二
:美籍日本人，賢治之友。日美戰事起，旋從美軍。

* **井本椰子**
:飾演：島田陽子
:美籍日本人，賢治知己也，後笈歸於查理。

* **畑中艾美**
:飾演：多岐川裕美
:美籍日本人，笈歸於賢治。

* **天羽乙七**
:飾演：三船敏郎
:日本鹿兒島人，賢治之父也。少寄寓美國，以浣衣為業。

* **天羽勇**
:飾演：堤大二郎
:美籍日本人，賢治之弟也。美日戰事起，從美軍征於歐洲。

* **三島典子**
:飾演：大原麗子
:日本人，內務省官僚之女。既與賢治相識於東京，遂傾慕之。

* **川邊莊平**
:飾演：川谷拓三
:日本人，攝影師也，嘗從賢治往中國採訪。

* **三島啟介**
:飾演：筱田三郎
:日本人，典子之兄也，任小學教師。

* **白濱**
:飾演：柳生博
:日本人，「丁香」咖啡館掌櫃。

* **張美齡**
:飾演：陳美齡
:中國人，「丁香」咖啡館役員。

* **楠田武**
:飾演：渡邊謙
:日本人，以學生出陣入神風特攻隊。

* **東鄉茂德**
:飾演：鶴田浩二
:日本人，東條、鈴木內閣外務大臣。

* **島木文彌**
:飾演：兒玉清
:日本人，外務省對美交涉擔當課長。

* **伊佐新吉**
:飾演：矢崎滋
:日本人，天羽忠之友。美日戰事起，與忠征於菲律賓。

分類:昭和電視劇
阿爾菲格

thumb|凡民問道於阿爾菲格圖
**阿爾菲格**，英吉利國之聖人，曾為坎特伯雷大主教，生於九五三年，卒於一零一二年。阿爾菲格幼而出家，為僧修行，以德行著稱，不貪不瞋。歷任巴斯寺之住持，溫徹斯特之主教，一零零六年，登坎特伯雷大主教寶座。在位之日，勤修教化，尊崇敦斯坦、史威頓等聖人之道，建立諸寺，造立風琴，見證丹麥王克努特皈依基督教。

一零一一年，北歐海盜陷坎特伯雷，擄阿爾菲格。阿爾菲格堅拒為己贖身，囚禁七月。一零一二年四月十九日，海盜於格林威治酒醉之際，以畜骨擲阿爾菲格，又以斧劈其首而殺之。阿爾菲格葬於聖保羅大教堂。一零二三年，克努特王遷葬之於坎特伯雷大教堂。

阿爾菲格之死，震驚托基爾，使之改投英吉利王之麾下。一零七八年，阿爾菲格封聖，其墓遂成聖地。安瑟倫及托馬斯貝克特，仰之彌高。蘭弗朗克、坎特伯雷之奧古斯丁並力倡其聖德。

阿爾菲格之誕辰，在英吉利及北歐皆有慶祝。教堂以其命名者所在多有，尤以肯特郡為甚。巴斯市聖母暨阿爾菲格教堂即為一例。阿爾菲格之信仰，以虔誠、謙遜、不屈不撓著稱，為人所念。其殉道之聖德，益彰其要於英吉利教會始創史。

## 據
*引據悉從《英文維基》阿爾菲格一文簡介段
第五次反法聯盟

**第五次反法聯盟**，蓋法國與奧地利之爭，屬拿破崙戰事。一八零九年四月，奧地利欲復失土，犯法國屬邦於德意志。英、西、葡、西西里、撒丁皆援奧。普魯士則不動。

法皇拿破崙，率其兵馬，屢勝於蘭德施特、阿斯珀恩埃斯林、瓦格拉姆等役。七月，法師入奧境，並克之於意大利。英人攻安特衛普不成。

法奧約於申布倫，乃終此戰。奧地利甚困，失土、民、財多矣。為免復損，遂盟法國。

此戰其一，削法師之力、弱拿破崙之望。阿斯珀恩埃斯林之役，示拿破崙可敗也。法師漸衰，質未及量，縱拿破崙亦難御如此之眾。

此戰其二，初見徵兵之至，乃分軍團，散佈廣大，實新式戰爭也。勝負非決於一役，而在於消耗也。故曰「當代首戰」。

此戰其三，發德意志民族之情懷，反法之念日豐。提洛爾、西發利亞皆起義。謀弒拿破崙者亦見。惟德意志之統一，至一八七一年始成。

此戰其四，拿破崙與奧地利公主瑪麗路易絲成婚，聯合法奧。然奧地利皇帝弗朗茲，後又與法國交戰。

概而言之，此戰乃法國之險勝也，雖稱霸數年，敗象初呈。奧地利則免再難，俄羅斯亦未有與。

## 據
*引據悉從《英文維基》第五次反法聯盟一文簡介段
建興 (西晉)

**建興**者，乃晉愍帝司馬鄴之年號也。時五年。另前涼用至四十九年。
## 大事
## 生
## 卒
*建興元年，晉懷帝
*建興二年，張軌

## 紀年
### 晉

### 前涼
太和 (東晉)

**太和**者，乃晉廢帝司馬奕之年號也。時六年。
## 大事
## 生
*太和四年，桓玄
*太和五年，何承天
## 卒
## 紀年
永興 (魏孝武帝)

**永興**為魏孝武帝之年號，於五三二年十二月改元，旋以與太宗同號，復改永熙。
## 大事
## 生
## 卒
## 紀年
:
永興 (魏明元帝)

**永興**為魏明元帝之年號，始於公元四〇九年，止於四一三年，凡五年。
## 大事
## 生
*永興五年，尉元
## 卒
## 紀年
:
太和 (北魏)

**太和**者，乃南北朝之時魏孝文帝之年號也。時二十三年。
## 大事
## 生
*太和七年，魏宣武帝
*太和十七年，爾朱榮
*太和二十年，高歡
*太和二十二年，魏節閔帝
## 卒
*太和十四年，文明太后
*太和二十三年，魏孝文帝
## 紀年
幻日

**幻日**，又稱**日犬**，天上奇光也，或在日之左，或在日之右，或並列左右，如彩虹之狀，光彩燦爛。

幻日之所以生者，以日光之照於氣中之冰晶也。冰晶者，水之精也，能反日光，使之彎曲，故見於日旁。

幻日之時也，以日近地平也。見於日左右，與日齊高。其色或赤或黃或青，不甚明也。

幻日之古也，諸聖賢皆見之。如亞里士多德、西塞羅等。又有畫家畫之，如一五三五年之《幻日圖》也。

幻日之義也，或以為祥瑞，或以為凶兆，在於人心。如一四六一年，英吉利王愛德華四世之師，見幻日而喜，以為天佑也。故勇戰而勝也。

幻日之名也，別稱日犬，不知其所由來。或云自古語「隨日」或「逐日」也。泰西學名曰「旁日」，出自希臘語也。

幻日之類也，非惟地上有之，天上亦有之。如木星、土星等行星，皆有冰雲，故亦能見幻日。而其形更奇異，或有四光或更多也。

夫幻日者，乃日光反於冰晶而成之色光也，見於日旁。自古以來，人皆觀之而異焉。或以為神示，或以為自然。天下之大，不可思議也。

## 據
*引據悉從《英文維基》幻日一文簡介段
新加坡藝術大學

**新加坡藝術大學**，專研藝術之道。於二零二三年啟用。

彼合二藝術學院為一，一曰南洋美術學院，一曰拉薩爾藝術學院。為新加坡第七所大學，亦私立大學之初辦也，惟仍見助於政府。

課程繁多，涉美術、設計、媒體、表演藝術、藝術管理諸領域。蓋授學士、碩士、研究生學位。學位上列大學之名，下註所屬學院，即南洋或拉薩爾也。

新加坡生徒入此大學，受政府補貼，一如其他國立大學。

其宗旨也，在一新藝術風格，交流砌磋。位處新加坡國立設計中心，近於南洋與拉薩爾兩校園。
永興 (冉魏)

**永興**乃十六國之時魏帝冉閔之年號，始於公元三五〇年，止於三五二年，凡三年。

## 大事
## 生
## 卒
* 元年，李農
* 元年，王謨
* 元年，石鑒
* 二年，冉胤
* 二年，劉琦
* 二年，徐機
* 二年，盧諶
* 二年，石璞
* 三年，劉茂
* 三年，李垣
* 三年，郎闿
* 三年，劉群
* 三年，聶熊
* 三年，冉閔
## 紀年
:
永興 (前秦)

**永興**乃十六國之時前秦宣昭帝之年號，始於公元三五七年六月，止於三五九年五月，凡三年。

## 大事
## 生
## 卒
永興三年，苻侯。
## 紀年
:
建初 (高昌)

**建初**為西域高昌王張孟明之年號，始於公元四八九年，止於四九六年，凡八年。

## 大事
## 生
## 卒
## 紀年
建初 (後秦)

**建初**為十六國後秦之時武昭帝姚萇之年號，始於公元三八六年五月，止於三九四年四月，凡九年。
## 大事
## 生
* 四年，姚泓
## 卒
* 五年，王嘉
* 五年，魏揭飛
* 六年，劉衛辰
* 九年，姚萇
## 紀年
幻日圖

《**幻日圖**》見瑞典京斯德哥爾摩之貌於一五三五年。其畫多屋宇地標，今尚存者，如南銀行屋，高峰之屋也。其旁有稱貨所，稅之以錢，見中古之商業。其後有倉庫。其畫又見諸島，今為斯德哥爾摩中心者。船島及堡島，海軍之所用也。火島及獸園島亦可見，見斯德哥爾摩以連諸島而成長也。

《幻日圖》又見斯德哥爾摩之四周山巒地形。南有南島，有屋宇以製鯨油。東有刑架，見古地理及刑罰也。

《幻日圖》示天上奇觀，即幻日，別稱**日犬**，以環、光繞日。雖畫者不知幻日之理，幻日之象，始見斯圖。大環名平行環，與地平線平行也。內環名廿二度環，冰晶所致也。然其畫置之不正也。

餘細未知或不正者，或示柱形冰晶也。略言之，《幻日圖》見地理、商業、屋宇、光學、中古斯德哥爾摩之生活也。雖有不正之處，其細節蓋示時民之生業，四方之所知也。

## 據
*引據悉從《英文維基》幻日圖一文簡介段
建初 (西涼)

**建初**為十六國西涼之時武昭王李暠之年號，始於公元四〇五年正月，止於四一七年二月，凡十三年。
## 大事
## 生
* 三年，李寶
## 卒
* 十三年，李暠
## 紀年
黃金神威

《**黃金神威**》，日本國畫師野田智所作漫畫也。平成三十年，該作嘗獲第廿二屆手冢治蟲文化賞。三十年四月九日，以原著改動畫而映，難波日登志、菅原靜貴導演，高木登監督之。迄今播映未竟，凡四部。

## 概述
明治四十年冬，日俄會戰已逾二載。時陸軍第一師團軍士杉元佐一役滿，受故友遺願往蝦夷尋金。既至蝦夷，杉元遇熊羆襲擾，為愛努人阿席莉帕救之。杉元感念其德，且聞阿氏父曉黃金之所在，遂與阿氏結納，二人約從而行。

## 要角
* **杉元佐一**
:日本陸軍第一師團軍士，號「不死之杉元」。性果烈，善射，亦通武略，從阿席莉帕以覓金。

* **阿席莉帕**
:愛努人，以狩獵為生。既遇杉元，甚睦，遂相約覓金。

* **白石由竹**
:網走監獄之囚，盜賊也。性漁色，善遁，從杉元等覓金。

* **谷垣源次郎**
:日本陸軍第七師團軍士，秋田人。性忠義，嫻狩獵之藝，從杉元等覓金。

* **鶴見篤四郎**
:日本陸軍第七師團中尉，新瀉人。其人任權術，能識人心，素有據蝦夷而逐鹿之志。

* **月島基**
:日本陸軍第七師團軍曹，鶴見部曲也。性警，曉俄語，受鶴見之命陰從杉元等覓金。

* **鯉登音之進**
:日本陸軍第七師團少尉，薩摩人，鶴見部曲也。劍術絕倫，受鶴見之命陰從杉元等覓金。

* **土方歲三**
:新選組副長，及遁網走監獄，自率眾覓金以復蝦夷之獨立。

* **永倉新八**
:新選組劍士，從土方以覓金。

* **牛山辰馬**
:網走監獄之囚，負殊力，長於武藝。及遁，從土方等覓金。

* **家永親宣**
:網走監獄之囚，醫生也。好食人臟器，從土方等覓金。

* **尾形百之助**
:日本陸軍第七師團軍士，號「孤貓」。善射，既叛鶴見，遂從杉元等覓金。

* **奇羅藍克**
:俄遠東游擊隊隊士，愛努人。性沉深，善製火器，從杉元等覓金。

* **茵卡菈瑪**
:愛努人，占卜師也。美姿容，繞有智略，後笈歸於谷垣。

分類:平成漫畫
分類:平成動畫
佩特羅·巴多格里奧

**佩特羅·巴多格里奧** 者，義大利國阿斯蒂人，生於西曆一八七一年九月廿八日。少從軍，以炮兵中尉遠征於北非。歐戰起，授中校。一九一六年，巴氏陷蒙特薩諾蒂諾，斬獲頗巨，授第二兵團廿七軍軍長，晉中將。一九一八年十一月，巴氏以奇兵重創奧地利軍，晉上將。墨索里尼既柄政，授陸軍參謀總長。未幾，晉元帥銜，以薩博迪諾侯爵授利比亞總督。一九三五年十月，墨氏入寇埃塞俄比亞，授巴氏總督軍務。巴氏用兵悍猛，且以生化武器投諸敵陣，埃軍大潰。翌年五月，巴氏率兵陷亞的斯亞貝巴，埃皇亡命，俄授亞的斯亞貝巴公爵。及二戰起，義大利與德意志結盟，巴氏素不親德，故而怏怏。交兵逾三載，義軍屢敗，國家幾欲傾覆。巴氏遂陰從眾院議長格蘭迪，舉兵黜墨氏威柄，王遂授巴氏揆席，通令媾和。一九五六年十一月一日，巴氏以疾歿於故里，年八十有五。

分類:義大利列傳
建初 (成漢)

**建初**為十六國成漢之時益州牧（景帝）李特之年號，李流、李雄繼之。始於公元三〇三年，止於三〇四年九月，凡二年。
## 大事
## 生
## 卒
* 元年，李特
* 元年，李流
* 元年，李蕩
* 元年，李輔 
## 紀年
建興 (成漢)

**建興**為十六國成漢之時成都王（武帝）李雄之年號。始於公元三〇四年十月，止於三〇六年六月，凡三年。
## 大事
## 生
## 卒
## 紀年
太和 (成漢)

**太和**為十六國成漢之時漢帝（末主）李勢之年號。始於公元三四四年，止於三四六年九月，凡三年。
## 大事
## 生
## 卒
* 二年，李廣
* 三年，李奕
## 紀年
太和 (後趙)

**太和**為十六國後趙之時明帝石勒之年號。始於公元三二八年二月，止於三三〇年八月，凡三年。
## 大事
## 生
## 卒
* 三年，祖約
## 紀年
建興 (後燕)

**建興**為十六國後燕之時成武帝慕容垂之年號。始於公元三八六年二月，止於三九六年四月，凡十一年。
## 大事
## 生
## 卒
* 四年，慕容溫
* 八年，慕容柔
* 十年，慕容楷
* 十年，慕容紹
* 十一年，慕容垂
## 紀年
建興 (渤海)

**建興**者，乃渤海國之宣王大仁秀之年號也。始於八一八年，止於八三〇年，時十三年。
## 大事
## 生
## 卒
*建興十三年，大仁秀
## 紀年
太和 (新羅)

**太和**者，乃新羅真德王之年號也。始於六四七年七月，止於六五〇年，凡四年。
## 大事
## 生
## 卒
*太和元年，毗曇
*太和元年，丕寧子
*太和二年，廉長
*太和二年，溫君解
## 紀年
鵺

**鵺**，異獸也。見於日本古譚。

## 辨名
昔日人以彼爲夜行之鳥，故稱「鵺」。

《山海經》云，單張之山有鳥，似雉，曰白鵺。然此非日人所稱之鵺也。

仁平三年，天皇有疾，久不能癒。蓋有妖物，夜至其宮。乃令武士除之。武士見天有黑雲，乃發矢擊之。既落此物，乃知其首似猿，身似狸，尾似蛇，四肢如虎，「其聲似鵺。」是故日人謂此獸曰鵺。或曰彼獸非鵺，鵺實爲鳥名。

## 據

分類:古譚之生物
雷鳥

**雷鳥**，巨鳥也。見於美洲神話。是鳥眼逬電光，振翅如雷鳴，或能致雨、能起暴風，是以見畏。

## 據

分類:古譚之生物
全職獵人

**全職獵人**，或謂之**HUNTER×HUNTER**，漫畫耳，富樫義博著者。今於《周刊少年Jump》連載。

## 其事
異世界獵人互鬥之事也。

## 人物
;小傑·富力士（聲：竹內順子→潘惠美）
:小傑，鯨魚島人，獵人金·富力士之子也。為人淳樸，易衝動，有念能力曰「猜猜拳」。
;奇犽·揍敵客（聲：三橋加奈子→伊瀨茉莉也）
:奇犽，刺客一族之裔。喜怒不形於色，有御雷電之力也。
;酷拉皮卡（聲：甲斐田幸→澤城美雪）
:酷拉皮丘，賞金獵人也。為人聰明好學，其雙睛赤紅似火，故謂之曰「火紅眼」。
;雷歐力·帕拉丁奈特 （聲：鄉田穗積→藤原啓治）
:雷歐力，醫學院學生也。重薄輕利，有領袖之風，其念能力曰「時空閃擊」。
;西索·莫羅（聲：高橋廣樹→浪川大輔）
:西索，為人狡黠，叵測有城府。通念力，亦善投擲，好以魔術師示人，幻影旅團獵者也。

分類:平成漫畫
分類:平成動畫
虐殺器官

《**虐殺器官**》，日本國文士伊藤計劃所作科幻小說也。其述作乃伊藤首撰，嘗獲第七屆小松左京獎候補。平成廿九年二月三日，村瀨修功導演，以原著改動畫影戲而映，凡一部。

## 概述
西元廿一世紀以降，世界紛亂不靖，各國釁端益烈，唯以美利堅安泰臻於極矣。美國懲前毖後，遂創設「情報軍」驅馳於危邦，審輿情，行彈壓，以備不測。時情報軍上尉謝潑德者，受命陰潛入布拉格，謀刺戰犯約翰·保羅。既至，謝氏假以遊學名，結納保羅之外室露西亞，暗戰遂由此始也。

## 要角
* **克拉維斯·謝潑德**
:美利堅人，特種部隊情報軍特殊搜索群i分隊上尉。

* **約翰·保羅**
:美利堅人，政商掮客也。性穎異，善辯，以「虐殺文法」亂天下。

* **露西亞·斯科羅普**
:捷克人，教師也，保羅之外室。

* **威廉姆斯**
:美利堅人，謝潑德之情報軍同僚。

分類:平成小說
分類:平成動畫
分類:平成影戲
漢順烈皇后

**順烈皇后梁妠**，大將軍商之女，恭懷皇后弟之孫也。后生，有光景之祥。少善女工。好《史書》，九歲能誦《論語》，治《韓詩》，大義略舉。常以列女圖畫置於左右，以自監戒。父商深異之，竊謂諸弟曰：「我先人全濟河西，所活者不可勝數。雖大位不究，而積德必報。若慶流子孫者，倘興此女乎？」

永建三年，與姑俱選入掖庭，時年十三，相工茅通見后，驚，再拜賀曰：「此所謂日角偃月，相之極貴，臣所未嘗見也。」太史卜兆得壽房，又筮得《坤》之《比》，遂以為貴人。常特被引御，從容辭於順帝曰：「夫陽以博施為德，陰以不專為義，螽斯則百，福之所由興也。願陛下思雲雨之均澤，識貫魚之次序，使小妾得免罪謗之累。」由是順帝加敬焉。

陽嘉元年春，有司奏立長秋宮，以乘氏侯商先帝外戚，《春秋》之義，娶先大國，梁小貴人宜配天祚，正位坤極。順帝從之，乃於壽安殿立貴人為皇后。后既少聰惠，深覽前世得失，雖以德進，不敢有驕專之心，每日月見讁，輒降服求愆。

建康元年，順帝崩。后無子，美人虞氏子炳立，是為沖帝。尊后為皇太后，太后臨朝。沖帝尋崩，復立質帝，猶秉朝政。

時，楊、徐劇賊寇擾州郡，西羌、鮮卑及日南蠻夷攻城暴掠，賦斂煩數，官民困竭。太后夙夜勤勞，推心杖賢，委任太尉李固等，拔用忠良，務崇節儉。其貪叨罪慝，多見誅廢。分兵討伐，群寇消夷。故海內肅然，宗廟以寧。而兄大將軍冀鴆殺質帝，專權暴濫，忌害忠良，數以邪說疑誤太后，遂立桓帝而誅李固。太后又溺於宦官，多所封寵，以此天下失望。

和平元年春，歸政於桓帝，太后寢疾遂篤，乃御輦幸宣德殿，見宮省官屬及諸梁兄弟。詔曰：「朕素有心下結氣，從間以來，加以浮腫，逆害飲食，寖以沈困，比使內外勞心請禱。私自忖度，日夜虛劣，不能復與群公卿士共相終竟。援立聖嗣，恨不久育養，見其終始。今以皇帝、將軍兄弟委付股肱，其各自勉焉。」後二日而崩。在位十九年，年四十五，合葬憲陵。

分類:漢列傳
空之境界

《**空之境界**》，日本國文士奈須蘑菇、畫師武內崇所作科幻小說也。平成十九年十二月一日，ufotable株式會社製作，平松正樹監督，以原著改動畫影戲而映，凡十一部。其名曰《俯瞰風景》、《殺人考察 (前)》、《痛覺殘留》、《伽藍之洞》、《矛盾螺旋》、《忘卻錄音》、《Remix》、《殺人考察 (後)》、《終章》、《未來福音》與《未來福音 Extra Chorus》。至廿五年九月廿八日終幕，《俯瞰風景》嘗獲第十二屆日本文部省文化廳媒體藝術季動畫賞。

## 概述
平成十年九月，東京墜樓兇案頻發，多女殞命於巫條邸，百姓聞之均甚為惶恐。時有一偵探蒼崎橙子者，通道術，亦善推理，遂委其友兩儀式、黑桐幹也往查訪矣。

## 要角
* **兩儀式**
:日本人，兩儀家之女也。性沉深而惠敏，善劍術，其瞳有異稟，號曰「直死之魔眼」。

* **黑桐幹也**
:日本人，性警。為人沈厚，諳推理，且工搜查。素傾心於兩儀式。

* **蒼崎橙子**
:日本人，魔術望族蒼崎家長女也。少入倫敦時鐘塔修業，通盧恩符文，熟稔人偶之術。

* **黑桐鮮花**
:日本人，幹也之妹也。性聰穎，姿貌端麗，師從於蒼崎橙子。

* **荒耶宗蓮**
:日本人，天台密宗僧也。年不知幾何，好錄人之死亡，欲求道之根源。

* **巫條霧繪**
:日本人，退魔師巫條家之女也。及遇宗蓮，授「俯瞰」之術。

* **淺上藤乃**
:日本人，退魔師淺神家之女也。及遇宗蓮，授「扭曲之魔眼」。

* **臙條巴**
:日本人，高中生也。其人美姿儀，家境淒苦。既逢兩儀式，遂傾慕之。

* **玄霧皋月**
:日本人，天主教女校禮園教師也，曉上古語，嫻催眠術。

* **白純里緒**
:日本人，鴉片煙販也。及遇宗蓮，授「暴食」之術。

分類:平成小說
分類:平成動畫
分類:平成影戲
終末之伊澤塔

《**終末之伊澤塔**》，日本國亞細亞堂株式會社所製動畫也。平成廿八年十月一日，以原創動畫見映，藤森雅也導演，吉野弘幸監督之。至是年十二月十七日終幕，凡一部。

## 概述
西元一九三九年九月，日耳曼尼亞帝國入寇利波尼亞，俄陷之，自是大戰遂起矣。帝國既陷利波尼亞，乃揮師西指，陷特麗米德爾、諾斯諸國，兵威日盛。時歐洲南陲有一小邦，名曰「埃爾施塔特」，帝國久欲侵之。埃爾施塔特公主菲涅者，性英毅，慨然有赴國難之志。遂陰訪不列顛尼亞外相，求討兵援以禦外侮。

## 要角
* **伊澤塔**
:年十五，女巫也。性和善，諳於異術，菲涅公主之友。

* **菲涅**
:本諱奧特菲涅·弗雷德里克·馮·埃爾施塔特，埃爾施塔特公主也。既父崩御，遂即大公位。

* **畢安卡**
:埃爾施塔特大公近衛隊長。

* **蘿特**
:菲涅公主之侍從。

* **齊克**
:埃爾施塔特大公輔佐官。

* **艾爾薇拉**
:菲涅公主太傅也。

* **奧托**
:日耳曼尼亞帝國之主。

* **貝格曼**
:日耳曼尼亞帝國軍細作也，授少校。性警，多謀善斷，挾純白魔女以逞其謀。

* **里克特**
:日耳曼尼亞帝國軍細作也，授少尉，從貝格曼奔走於中外。

* **巴斯勒**
:日耳曼尼亞帝國空軍上尉。

* **純白魔女**
:名佐菲，性偏狹，異術絕倫，從帝國征埃爾施塔特。

分類:平成動畫
寺星一號

太虛一星，名曰**寺星一號**，去人四萬一千光年，子星有七，悉石星也，皆如地之大小，環星而行，近者甚速。三、四子星之熱可容水液，由是名世。然寺星光熾，時有烈焰，子星縱有水，亦難以居也。

寺星明甚，發紫外光，常有焰發。其星之子皆近於母，故見害於光焰益甚。光能奪氣，變氣之性。星亦有風，能蝕子星之氣，尤其內六者。

寺星初誕，輝煌凡二十億年，始定。斯時，其光能熱子星，消散水氣，子星乃重塑。紫外光與焰發皆甚於今日。

寺星之子，今環母而行，或有一面常向母者。潮汐力能熱子星之內，生火山、亦生氣，或能補益氣層。然觀者言，氫氣或水氣之氣層無存，以光熾故也。其究未止，後或知有否其餘氣層，若二氧化碳之類，有則或生諸物也。

## 據
*引據悉從《英文維基》寺星一號一文簡介段
威敖

今義大利之地，公元前六百年，有貴冑曰**敖**，姓**威氏**，居于禺氏之國。其弟曰蔡，皆勇士也。敖之名聞天下，有銘於杯，有畫於鏡，有像於甕。敖或長眠羅馬，其首有云見於山中，山因名曰奧利。敖與蔡俱繪於禺氏之鏡與甕。 

敖與蔡皆有事於禺氏之傳。禺氏之墓有壁畫，見敖、蔡並肩馬司特那，擒敵曰拉爾特、佩斯那、文提卡爾、克涅夫。

壁畫與黑陶杯俱出於馬司特那之時，敖與蔡可知為禺氏之將帥。彼與羅馬爭權，反盧基烏斯之族，助馬司特那滅盧基烏斯。敖或在羅馬近郊，獻祭於禺氏之廟，欲攻取羅馬，惟其果莫知耳。

敖之事有三要：敖為禺氏之重臣，有考古與史籍之證，一也；敖與羅馬，軍政相繫，反盧基烏斯之族，助馬司特那，二也；敖見於禺氏之畫與傳，為禺氏之英雄。為武人且敬神明，兼事政教，三也。

## 據
*《英文維基》威敖列傳

分類:義大利列傳
拉普拉斯妖

**拉普拉斯妖**乃法國數學家拉普拉斯氏幻設，曉萬物之遷者也。

## 史
西曆一八一四年，拉氏書曰：

拉氏所謂智者，今人謂之妖。

## 據

分類:物理
梅特涅

thumb|梅特涅親王之像，約一八一五年
**克萊門斯·馮·梅特涅** 者，奧地利國科布倫茨人，生於西曆一七七三年五月十五日。少穎敏，入美因茨大學習律法與外務。及加冠，梅氏迎娶宰相考尼茨親王之孫。俄以外交官歷任薩克森、普魯士、法國全權大使；一八零九年十月，授外務大臣，總理各國事務。

當此時，法皇拿破崙雄才大略，慨然有統合歐羅巴之志。梅氏性機變，縱橫捭闔，既掌外交，乃以對法親善為要。梅氏知法皇鰥居，遂諫奧皇弗朗茨以公主和親，奧皇許之。一八一二年六月，法皇自率大兵六十萬征俄羅斯，交兵逾年，兵將皆厭戰。梅氏乘機思逞，遂合縱各國，號曰「反法同盟」。聯軍敗法皇於滑鐵盧，陷巴黎，立路易十八；梅氏居中讚畫，算無遺策，乃謀主也。

既終戰，梅氏以奧外相會盟參戰諸國於維也納，訂立和約，大封天下，是為「維也納體系」矣。一八二一年五月，授宰相，兼領外務如故。梅氏為政蓋以均勢為國策，居相位凡廿七年，釁不我開，海內晏然稱治；然柄政久，其所黜陟益保守，世人以此漸惡之。一八四八年歐洲革命起，梅氏旋失威柄，遂闔家亡命英吉利，謫三年乃歸。一八五九年六月十一日，梅氏以疾卒於寓所，年八十有六。

分類:奧匈列傳
安東尼奧·毛拉

**安東尼奧·毛拉** 者，西班牙國帕爾馬人，生於西曆一八五三年五月二日。一九零三年十二月，毛拉以保守黨領袖授宰相，未幾，以忤於太后見罷。一九零七年一月，復入相。毛拉用事頗勤，既當國，殖產興業，咸與維新；柄政凡二載，國家益豐盈，時以賢輔稱之。一九一三年，授皇家語言學院長。歐戰起，毛拉倡以中立，襄助政府避戰事於外。一九二一年八月，毛拉以國內多事，人才凋敝，乃受命五入相；然時局糜爛，政事積重難返，旋辭。及德里維拉專權，毛拉甚惡之，遂致政。一九二五年十二月十三日，毛拉以疾卒於馬德里，年七十有二。
哥布林殺手

《**哥布林殺手**》，日本國小說家蝸牛、畫師神奈月昇所作輕小說也，嘗獲平成廿九年輕小說獎。三十年十月六日，以原著改動畫而映，尾崎隆晴導演，倉田英之監督。至是年十二月三十日終幕。令和二年二月一日，復以動畫影戲見映，凡一部。五年，該作擬再映，詳情暫未可知也。

## 要角
* **哥布林殺手**
:其名不詳，年廿一，銀等遊俠也。少孤，遇異人授武略，專以退治妖邪哥布林為己任。

* **女神官**
:其名不詳，年十七，曜等遊俠也。為人聰慧，善道術，既為殺手所救，遂以神官從其攘除哥布林。

* **妖精弓手**
:精靈獵兵也，年逾千歲，銀等遊俠。善射，從殺手等攘除哥布林。

* **礦人道士**
:矮人術士也，年逾百歲，銀等遊俠。善道術，長於庖廚，從殺手等攘除哥布林。

* **蜥蜴僧侶**
:蜥蜴人神官也，年不知幾何，銀等遊俠。恭順曉禮節，通武略，善製式神，從殺手等攘除哥布林。

* **牧牛女**
:其名不詳，年十九，哥布林殺手之舊友。

* **公會女**
:其名不詳，遊俠公會役員，有殊色，與哥布林殺手相善。

* **槍使**
:其名不詳，銀等遊俠也。性毅勇，尤嫻槍法，從魔女遊。

* **魔女**
:其名不詳。銀等遊俠也。喜煙，諳魔法，從槍使遊。

* **重戰士**
:其名不詳，銀等遊俠也。負殊力，身雄體碩，從女騎士遊。

* **女騎士**
:其名不詳，銀等遊俠也。好酒博，善劍術，從重戰士遊。

* **劍之聖女**
:其名不詳，姿貌無雙，金等遊俠也。及從勇者誅魔神，授至高神殿大主教。

* **千金劍士**
:其名不詳，瓷等遊俠也。曉劍術，能喚雷霆，既為哥布林殺手所救，乃從商賈。

分類:平成輕小說
分類:平成動畫
分類:令和動畫
荀勗

**荀勗**，一作**勖**，字**公曾**，潁川潁陰人，漢司空爽曾孫也。父肸，早亡，勖依于舅氏。

## 才雋端重
岐嶷夙成，年十餘歲能屬文。從外祖魏太傅鍾繇曰：「此兒當及其曾祖。」既長，遂博學，達于從政。仕魏，辟大將軍曹爽掾，遷中書通事郎。爽誅，門生故吏無敢往者，勖獨臨赴，眾乃從之。為安陽令，轉驃騎從事中郎。勖有遺愛，安陽生為立祠。遷廷尉正，參文帝大將軍軍事，賜爵關內侯，轉從事中郎，領記室。

高貴鄉公欲為變時，大將軍掾孫佑等守閶闔門。文帝弟安陽侯榦聞難欲入，佑謂榦曰：「未有入者，可從東掖門。」及榦至，帝遲之，榦以狀白，帝欲族誅佑。勖諫曰：「孫佑不納安陽，誠宜深責。然事有逆順，用刑不可以喜怒為輕重。今成倅刑止其身，佑乃族誅，恐義士私議。」乃免佑為庶人。時官騎路遺求為刺客入蜀，勖言於帝曰：「明公以至公宰天下，宜杖正義以伐違貳。而名以刺客除賊，非所謂刑于四海，以德服遠也。」帝稱善。

## 久典機密
及鍾會謀反，審問未至，而外人先告之。帝待會素厚，未之信也。勖曰：「會雖受恩，然其性未可許以見得思義，不可不速為之備。」帝即出鎮長安，主簿郭奕、參軍王深以勖是會從甥，少長舅氏，勸帝斥出之。帝不納，而使勖陪乘，待之如初。先是，勖啟「伐蜀，宜以衛瓘為監軍」。及蜀中亂，賴瓘以濟。會平，還洛，與裴秀、羊祜共管機密。

時將發使聘吳，並遣當時文士作書與孫皓，帝用勖所作。皓既報命和親，帝謂勖曰：「君前作書，使吳思順，勝十萬之眾也。」帝即晉王位，以勖為侍中，封安陽子，邑千戶。晉武帝受禪，改封濟北郡公。勖以羊祜讓，乃固辭為侯。拜中書監，加侍中，領著作，與賈充共定律令。咸寧初，與石苞等並為佐命功臣，列于銘饗。及王浚表請伐吳，勖與賈充固諫不可，帝不從，而吳果滅。以專典詔命，論功封子一人為亭侯，邑一千戶，賜絹千匹。又封孫顯為潁陽亭侯。及得汲郡塚中古文竹書，詔勖撰次之，以為《中經》，列在秘書。

時議遣王公之國，帝以問勖，勖對曰：「諸王公已為都督，而使之國，則廢方任。又分割郡縣，人心戀本，必用嗷嗷。國皆置軍，官兵還當給國，而闕邊守。」帝重使勖思之，勖又陳曰：「如詔准古方伯選才，使軍國各隨方面為都督，誠如明旨。至於割正封疆。使親疏不同誠為佳矣。然分裂舊土，猶懼多所搖動，必使人心聰擾，思惟竊宜如前。若于事不得不時有所轉封，而不至分割土域，有所損奪者，可隨宜節度。其五等體國經遠，實不成制度。然但虛名，其於實事，略與舊郡縣鄉亭無異。若造次改奪，恐不能不以為恨。今方了其大者，以為五等可須後裁度。凡事雖有久而益善者，若臨時或有不解，亦不可忽。」帝以勖言為允，多從其意。

太康中詔曰：「勖明哲聰達，經識天序，有佐命之功，兼博洽之才。久典內任，著勳弘茂，詢事考言，謀猷允誠。宜登大位，毗贊朝政。今以勖為光祿大夫、儀同三司、開府辟召，守中書監、侍中、侯如故。」時太尉賈充、司徒李胤並薨，太子太傅又缺，勖表陳：「三公保傅，宜得其人。若使楊珧參輔東宮，必當仰稱聖意。尚書令衛瓘、吏部尚書山濤皆可為司徒。若以瓘新為令未出者，濤即其人。」帝並從之。

明年秋，諸州郡大水，兗土尤甚。勖陳宜立都水使者。其後門下啟通事令史伊羨、趙咸為舍人，對掌文法。詔以問勖，勖曰：今天下幸賴陛下聖德，六合為一，望道化隆洽，垂之將來。而門下上稱程咸、張惲，下稱此等，欲以文法為政，皆愚臣所未達者。昔張釋之諫漢文，謂獸圈嗇夫不宜見用；邴吉住車，明調和陰陽之本。此二人豈不知小吏之惠，誠重惜大化也。昔魏武帝使中軍司荀攸典刑獄，明帝時猶以付內常侍。以臣所聞，明帝時唯有通事劉泰等官，不過與殿中同號耳。又頃言論者皆云省官減事，而求益吏者相尋矣。多云尚書郎太令史不親文書，乃委付書令史及幹，誠吏多則相倚也。增置文法之職，適恐更耗擾台閣，臣竊謂不可。」

## 結黨諂諛
始，賈充將鎮關右也，勖謂馮紞曰：「賈公遠放，吾等失勢。太子婚尚未定，若使充女得為妃，則不留而自停矣。」勖與紞伺帝間並稱：「充女才色絕世，若納東宮，必能輔佐君子，有《關雎》后妃之德。」遂成婚。當時甚為正直者所疾，而獲佞媚之譏焉。久之，進位光祿大夫。既掌樂事，又修律呂，並行於世。初，勖于路逢趙賈人牛鐸，識其聲。及掌樂，音韻未調，乃曰：「得趙之牛鐸則諧矣。」遂下郡國，悉送牛鐸，果得諧者。又嘗在帝坐進飯，謂在坐人曰：「此是勞薪所炊。」咸未之信。帝遣問膳夫，乃云：「實用故車腳。」舉世伏其明識。俄領秘書監，與中書令張華依劉向《別錄》，整理記籍。又立書博士，置弟子教習，以鐘、胡為法。

時帝素知太子衷闇弱，恐後亂國，遣勖及和嶠往觀之。勖還盛稱太子之德，而嶠云太子如初。於是天下貴嶠而賤勖。帝將廢賈妃，勖與馮紞等諫請，故得不廢。時議以勖傾國害時，孫資、劉放之匹。然性慎密，每有詔令大事，雖已宣佈，然終不言，不欲使人知己豫聞也。族弟良曾勸勖曰：「公大失物情，有所進益者自可語之，則懷恩多矣。」其婿武統亦說勖「宜有所營置，令有歸戴者」。勖並默然不應，退而語諸子曰：「人臣不密則失身，樹私則背公，是大戒也。汝等亦當宦達人間，宜識吾此意。」久之，以勖守尚書令。

勖久在中書，專管機事。及失之，甚罔罔悵恨。或有賀之者，勖曰：「奪我鳳皇池，諸君賀我邪！」及在尚書，課試令史以下，核其才能，有暗于文法，不能決疑處事者，即時遣出。帝嘗謂曰：「魏武帝言『荀文若之進善，不進不止；荀公達之退惡，不退不休。』二令君之美，亦望於君也。」居職月餘，以母憂上還印綬，帝不許。遣常侍周恢喻旨，勖乃奉詔視職。勖久管機密，有才思，探得人主微旨，不犯顏忤爭，故得始終全其寵祿。

太康十年，卒，詔贈司徒，賜東園秘器、朝服一具、錢五十萬、布百匹。遣兼御史持節護喪，謚曰「**成**」。

## 引據
* 唐 房玄齡等撰《晉書·巻卅九》

分類:晉列傳
李爾王

《**李爾王**》，英國悲劇文學，莎士比亞著也。

## 人物
;李爾王
:李爾，不列顛國王，其性專制，喜讒言，生三女，唯偏愛幼女也。
;高納里爾
:李爾王長女也，性機巧，有權數，善詭變，嘗陰懷異謀，奧本尼公爵之妻。
;里根
:李爾王次女也，喜逢迎，工心計，康華爾公爵之妻。
;考狄利婭
:李爾王幼女也，對父忠貞，不善諂媚，受其姐構陷而逃，嫁予法蘭西國王。
;肯特伯爵
:李爾王之臣也，忠君守正，觸怒龍顏而遭放逐。
;愛德蒙
:葛羅斯特伯爵之庶子，陰謀百出，弄權禍首也。
;愛德伽
:葛羅斯特伯爵之嫡子，重孝悌，效忠於李爾王。

分類:英國文學
精準度

**精**、**準**之謂，實二字異義也。夫**精**也者，數度其值，均相近也。夫**準**也者，數度其值，均近於其實也，即中央也。精而不準，謂諸數值，相互雖近，去實均遠。準而不精，言諸值互不相近，散佈四週，均而言之，則近實值。

是以精者，亦信度也；準者，亦效度也。精則一致，準則真實。精準之謂，數度值而一致真實者也。

## 據
*《英文維基》精準度一文

分類:物理
朱利安諾域治

thumb|right|朱利安像
**朱利安諾域治**，**朱利安**其名，**諾域治**其貫，英吉利修女。生於一三四三年。時諾域治災難頻仍，黑死病肆虐，百姓起義，異端受迫。初年不詳，或有家室，或受教育，或非真名。

年三十，病篤，自云十六見耶穌，乃癒。遂作《神恩啟示》一書，述其所見。女子英文作品，其為濫觴。

書分兩節，長短不同、文義不同，書以英文而非拉丁文以迎眾。原書已佚，惟抄本傳世。其文稱頌上帝曰仁慈善良，如父如母，並嘗闡明上帝啟示。

一三九零年始，獨居，終身不出小室。其室今屬諾域治聖朱利安教堂。朱利安遵循修士規條，清貧貞潔。為民祈禱勸導，有名於鄉里。嘗有一女子名曰瑪格麗肯普，欽崇上帝，亦欲撰書，詣前請教。

一四一六年，卒，年七十三。

每年五月八日，英吉利教會、美國聖公會、美國路德會皆紀念朱利安。感謝上帝賜其生、存其著。天主教亦重朱利安之言，常引朱利安之語。或有天主教徒以朱利安為教會博士，謂其善於講道。英吉利諸修士，朱利安蓋列於前。騷人墨客，引其著作者眾。

## 據
*引據悉從《英文維基》朱利安諾域治列傳

分類:英國列傳
瑪利亞

**瑪利亞**，耶穌之母也。瑪利亞之父名約阿敬，母名安娜，皆大衛後裔。

基督宗教《新約聖經》有載，瑪利亞自幼清貞，奉獻於聖殿，事奉上帝。及長，許配於約瑟，亦大衛子孫。約瑟者，義人也，工木為業。瑪利亞未與約瑟同居，天使加百列奉上帝之命，告之將以聖靈懷孕，生耶穌，為上帝之子。瑪利亞順從天使之言，謙卑服從上帝之旨。

後與約瑟同往伯利恆，於馬槽中產耶穌。又與約瑟護耶穌入埃及，避希律王之殺戮。及歸拿撒勒，養育耶穌，並見其在耶路撒冷聖殿舌戰群士。隨耶穌至迦拿婚宴，見其初行神蹟，即變水為酒。欲見耶穌，聞其言：「孰為吾母？孰為吾弟兄？」意指信從上帝者皆親屬也。

至耶穌受難，立於十字架下，見其苦而悲傷。耶穌託付其母於門徒若望。及耶穌奔天，與眾使徒同心禱告。

天主教、東正教，悉信奉瑪利亞無原罪、童貞、升天，屢上尊號。眾基督徒皆以瑪利亞為信仰、服從、謙卑、貞潔之典範。

惟彼事蹟，幾僅見於《新約聖經》，而載於其時羅馬、猶太典籍者幾稀。

## 據
*基督宗教《新約聖經》
聖約瑟

**約瑟**，耶穌之父，大衛之裔，猶太人也。

基督宗教《新約聖經》有載，與瑪利亞訂婚，見其有孕，欲隱密休之。然天使於夢中告之，瑪利亞所懷者乃聖靈所生，為上帝之子。約瑟遂信天使之言，娶瑪利亞為妻。

本居拿撒勒，因羅馬帝奧古斯都命民戶口，遂與妻瑪利亞往伯利恆。瑪利亞將產，無處容身，乃生子耶穌於馬槽。

後有天使示之曰：「起，攜妻子往埃及，以避希律王之戮。」約瑟從命，居埃及至希律薨。又有天使示之曰：「起，攜妻子歸以色列地。」約瑟從命，欲居猶太境，懼希律子亞基老王，乃往加利利地，居拿撒勒。

約瑟素以木匠自業，教導耶穌工藝。約瑟生平謙和仁愛，遵守律法，事奉上帝。約瑟之死年月不詳，惟傳為耶穌十二歲時已逝。教會尊其為聖人，稱其為**聖約瑟**。眾基督徒皆以約瑟為信仰、義行、勤勞、勇敢之典範。

惟彼事蹟，幾僅見於《新約聖經》，而載於其時羅馬、猶太典籍者幾稀。

## 據
*基督宗教《新約聖經》
大衛

**大衛**，以色列王也。其父名耶西，屬猶大支派。

基督宗教《舊約聖經》有載，大衛少牧羊，善彈琴。因殺非利士巨人歌利亞，而得寵於掃羅王。後掃羅王妒其名聲，欲殺之。大衛遂亡山野，結黨為首。掃羅王薨，大衛為猶大支派擁立為王，居希伯崙。

越七年，以色列各支派咸來歸附，混一全國。並取耶路撒冷為都，遷約櫃至此。交戰鄰國，屢立功勳，開疆拓土。

然大衛亦有過焉，通姦拔示巴，陷其夫烏利亞於死地。乃惹怒上帝，蒙受多難。子押沙龍謀逆，乃見辱於播遷。及押沙龍死，復歸耶路撒冷。

欲建殿宇以奉上帝，上帝以其流血甚故，不許。薨於耶路撒冷，享壽七十歲。立其子所羅門為嗣。大衛為上帝揀選，《聖經》稱之義人、先知、詩人、彌賽亞之祖。

## 據
*基督宗教《舊約聖經》
查爾斯三世和卡蜜拉王后加冕禮

二〇二三年五月六日，**英國國王查爾斯三世即王位**。

巳時，王攜后並扈從出白金漢宮，乘大行女王之黃金馬車，皇家騎兵護衛，隨行者千餘人，皆華冠麗服，儀仗赫赫，經國家廣場，至特拉法加廣場，穿白廳，入議會廣場，逶迤數裏。

沿途號角震天，觀者如堵，聲勢浩大，車抵倫敦威斯敏斯特教堂，賓客濟濟，奏樂念經，行加冕典禮，主教迎王登聖愛德華寶座，戴予王冠，授圓球權杖戒指三聖物，宣眾曰：「吾王天命，不容置疑也。」
迦南

《**CANAAN**》，漢名**迦南**，日本國CHUNSOFT株式會社所作電子遊戲也。平成廿一年七月四日，P.A.Works株式會社企劃，安藤真裕導演，岡田麿里監督之；以遊戲改動畫而映，至是年九月廿六日終幕，凡一部。

## 概述
平成廿一年夏，恐怖主義蔓延天下，賊焰益熾，幾成鼎沸之勢。美利堅、日本、歐洲諸國大會於中國上海，共商反恐綏靖之機務。時有一恐怖組織，喚曰「蛇」。其員行藏詭秘，結納權貴；專以亂時局、開釁端為能事。和會既開，亂黨遂陰潛入滬，欲挾各國元首以圖不軌矣。

## 要角
* **迦南**
:伊拉克人，年二十。少聰慧，從傭兵團首薩岩學。及長，武藝精熟，兼有異稟「聯覺」之術，善透視人心。

* **阿爾琺爾德·阿爾·修亞**
:阿富汗宗室之女，年廿一。性穎敏，通武略，少遇國變而亡命，遂從薩岩學。及長，以「蛇」首座倡亂天下。

* **大澤瑪莉亞**
:日本人，大越製藥研究所長賢治之女也。年廿一，美姿貌，好攝影，與迦南相親善。

* **御法川實**
:日本人，天堂報社記者，攜瑪莉亞往中國採訪。

* **雲雲**
:本名**孫雲美**，中國人，從「蛇」組織刺探於上海。

* **夏歌**
:性溫婉，有殊色，從辛坦拿寄寓於上海。

* **辛坦拿**
:本名**辛迪·田中**，日本人。既遇夏歌，遂寄寓於上海。

* **梁琪**
:「蛇」組織副座，性狡譎，喜殺伐，從阿爾琺爾德隱操時局。

* **甘明治**
:西洋人，以戴達拉安保公司社長入「蛇」組織。

* **夏目百合**
:日本人，性沉深，以「鴞」組織役員授防衛省情報本部少佐。

* **薩岩**
:中東人，穆斯林傭兵也。少從卡扎菲革命，善武藝，亦能治軍。嘗有二弟子，曰阿爾琺爾德、迦南。

分類:平成電子遊戲
分類:平成動畫
西敏寺

**西敏寺**，又譯**威斯敏斯特教堂**，英吉利古剎。英王懺悔者愛德華修之以奉天主，時在十一世紀。自是以來，千年有餘，英王三禮，婚、冕、葬皆於斯。

十三世紀，亨利三世重建之，改哥德式，歷二百年乃成。十六世紀，亨利八世改宗新教，奪教會之權，其女伊利沙伯一世改西敏寺為「王家特殊教區」，直屬王室。

十七世紀，英國內戰，於時見損。十七、十八世紀修復，增塔樓、祭壇、唱詩班屏風。十八世紀中，佐治二世下葬，自是無復王禮葬者。

二十世紀，歷經抗議、轟炸、變革。時近一戰，婦權倡議諸士、炸彈死士均作亂於此。至二戰，受空襲而微破。

一九八七年，名列聯合國教科文組織世界遺產。一九九七年，始收入場費。

寺中殿宇雄偉，塔峰高聳，雕梁畫棟，金碧輝煌。其亦奉祀先賢，如莎士比亞、牛頓、達爾文等。又有聖愛德華寶座、大鐘樓等名勝，為遊人所觀賞。其外有花園，四時之景不同，樂亦無窮。

西敏寺歷久彌新，見證王室傳統、英吉利史，政教相兼，是以慕名而至者亦眾。
## 據
*引據悉從《英文維基》西敏寺一文
日內瓦國際關係及發展高等學院

縮圖|226x226像素
**日內瓦國際關係及發展高等學院**（Institut de hautes études internationales et du développement）者，瑞士之大學堂也，在日內瓦。立於西元一九二七年，本**日內瓦國際關係高等學院**（Institut de hautes études internationales）也。以授治世、經濟、外事、史纂之道為業。今有生徒凡千餘。諾貝爾獎得主有七。
分類:大專院校
安徒生

**安徒生**，丹麥人也，一八零五年生。幼貧苦，父為鞋匠，母為洗衣婦。好讀書，喜作詩，自學多才。年十四，往哥本哈根求學，歷盡艱辛。曾試演戲，不成；又試撰劇，不受。後得貴人相助，入大學讀書。其後遊歷歐洲，見多聞廣，遂成名家。

三十歲後，始以童話著作聞名於世。其童話意境廣闊，寓意深刻，風格獨特。如《美人魚》《醜小鴨》《皇帝之新衣》等，皆妙趣橫生，寓理於寓言，遂為廣傳，老少咸愛。

安徒生畢生未娶，有云於男女皆有情意，或謂為同性戀或雙性戀，然無實證也。其孤獨終老，以文為慰。一八七五年，卒，年七十，葬於哥本哈根。

## 據

*引據悉從《英文維基》安徒生列傳
哥本哈根

**哥本哈根**，丹麥之都也。地處北歐，四面環海，風光秀麗，物產豐富。其城建築高大華麗，街道寬敞平坦，人民勤勞善良，文化藝術盛行。

其氣候寒冷，冬日長夜，夏日短晝，雪花飄飄，冰河結凍。然民不畏寒苦，樂觀向上，節慶時或歌或舞，或飲或食，歡樂無窮。

其城建於十二世紀，初為漁村，後為商埠，漸成大都。其名之義，蓋言「商人之港」也。其城風光，亦甚美麗。有古式宮殿、教堂，有當世高樓、橋梁，有名勝公園、博物館。最有名者，美人魚銅像也，立於港口之石，面向大海，似在凝望，乃按安徒生之童話而鑄。安徒生者，丹麥文士，其作為世傳頌。城民以此像為榮，視為其城之象徵也。

## 據
*引據悉從《英文維基》哥本哈根一文
醜小鴨

**醜小鴨**，童話也，丹麥文士安徒生著。

其文曰︰昔有鴨母，產五子，其中一子，體黑而醜。鴨母憐之，常護之於羽翼之下。然眾鴨皆嗤笑之，曰：「汝何物也？非吾類也。汝其去之！」醜子悲傷，遂逃出池塘，獨行於野。時值冬日，寒風凜冽，醜子凍餓，幾死於草叢。有一農夫見之，憐憫之，將之攜歸。農夫有兒女數人，見醜子甚喜，欲與之遊戲。醜子驚恐，四處奔逃，不知所往。農夫之犬與貓亦追逐之，吠叫不已。醜子心曰：「我雖醜陋，不得與同類相處，今又遭此患難，人畜皆欺我，我何生乎！」乃投於池中，欲求死。

池中有群天鵝，見醜子投水，翩然而來。醜子大驚，曰：「我今必死矣！天鵝之美，我之惡，彼見我必殺我也！」不意天鵝無所加害，反與之親近。醜子自照池中，見己非黑而白，非醜而美，乃知己亦天鵝也。天鵝謂之曰：「春來矣，我輩將南飛。汝其隨我而去乎？」醜子大喜，從之飛翔於空中。眾鴨望之，心生羨慕。

## 據
*《安徒生童話集》
素檀

**素檀**，又譯**蘇丹**，昔回回王號也，意為**權力**。蓋回回諸國，地大而富，民多而勇，法嚴而信，教律而森。有四大城，名曰開羅、巴格達、麥加、麥地那。其中開羅為經貿之都，巴格達為文化之會，麥加為朝聖之地，麥地那為先知之墓。

素檀之號，自西域至東亞，自北非至南海，昔凡回回而有王者，皆所及也。其奉一神之教，名曰回教。教義以《古蘭經》為本，以《聖訓》為輔。教法以沙里亞為準，以伊瑪目為領。教派有遜尼派、什葉派、蘇非派等。

素檀之治，以王庭為主，以部落為輔。諸素檀共戴天子，稱哈里發，即權先知也。回回諸國，昔學術以哲學、數學、天文、醫學、文學等為著名。藝術以建築、雕刻、書法、音樂等為精彩。

當世回回諸國，或改共和、或稱國王。素檀之號，僅汶萊、馬來西亞、印尼日惹、阿曼四地沿用。
盾之勇者成名錄

《**盾之勇者成名錄**》，日本國小說家Aneko Yusagi所作輕小說也。平成卅一年一月二日，以原著改動畫而映，阿保孝雄、神保昌登導演，小柳啟伍監督之。至令和四年六月廿九日終幕，凡二部。五年十月，該作擬復映，詳情暫未可知矣。

## 要角
* **岩谷尚文**
:日本人，年二十，盾之勇者也。性孤傲，受選召以四聖勇者赴異世界梅洛馬格戡亂。其寶具曰「盾」。

* **拉芙塔莉雅**
:亞人，尚文之眷屬也。本為奴婢，及蒙尚文所救，遂為之驅使。性慧敏，其寶具曰「刀」。

* **菲洛**
:菲洛鳥，尚文之眷屬也。嗜食，能化人形，從尚文戡亂。

* **梅爾蒂**
:梅洛馬格王太女，少聰悟，善道術。既遇尚文，遂從之遊歷。

* **麥蒂**
:梅洛馬格長公主，梅爾蒂之姊。從槍之勇者元康遊。為人詭詐，喜誑語，視尚文等為寇仇。

* **米蕾莉亞**
:梅洛馬格女王，任權謀，且善外交，號曰「梅洛馬格之狐」。

* **天木煉**
:日本人，年十六，劍之勇者也。任俠，受選召以四聖勇者赴異世界梅洛馬格戡亂。其寶具曰「劍」。

* **北村元康**
:日本人，年廿一，槍之勇者也。好勇而少智略，受選召以四聖勇者赴異世界梅洛馬格戡亂。其寶具曰「槍」。

* **川澄樹**
:日本人，年十七，弓之勇者也。素有除魔衛道之志，受選召以四聖勇者赴異世界梅洛馬格戡亂。其寶具曰「弓」。

* **風山絆**
:西庫魯國四聖勇者也，授獵具之勇者，與葛拉絲相近。

* **葛拉絲**
:亞人，西庫魯國眷屬器勇者也。諳忍術，授扇之勇者。

* **拉爾庫貝爾庫**
:西庫魯國眷屬器勇者也，性漁色，善武略，授鐮之勇者。

* **緹麗絲**
:西庫魯國亞人，拉爾庫之友。喜珠玉，亦諳道術。

分類:平成輕小說
分類:平成動畫
分類:令和動畫
瑪麗一世

**瑪麗一世** 者，都鐸氏，英吉利國倫敦人，英王亨利八世長女也。生於西曆一五一六年二月十八日。瑪麗少聰穎，從母后凱瑟琳篤信天主教。

當是時，王無子嗣，且以后色衰，由是欲廢后，女侍安妮·博林乃專寵。未幾，冊封安妮皇后，俄廢瑪麗公主號，貶為女侍。然安妮亦生女而無男丁，王益嫌惡，遂以淫穢後宮罪，斬之。安妮既誅，新后簡·西摩用事，瑪麗遂稍復恩寵。

及王崩，西摩子愛德華即位；愛德華以瑪麗不尊國教，故復抑其權柄，終王世不得用。王享國六年，大漸，遺詔簡·格雷承繼大統，旋崩。瑪麗以長公主矯發兵士廢格雷，即位於柩前，號曰「瑪麗一世」。瑪麗素尊天主教，既踐祚，詔命：「凡中外新教徒，不欲改宗者，概膺懲不貸。」時誅戮者甚眾，民怨鼎沸，遂謂之曰「血腥瑪麗」。瑪麗笈歸於西班牙王腓力，大婚四年無所出。

一五五八年十一月十七日，瑪麗疾篤，崩於聖詹姆斯宮，年四十有二。瑪麗無子嗣，安妮女伊麗莎白即王位。
威廉·格萊斯頓

thumb|格萊斯頓之像
**威廉·格萊斯頓** 者，英吉利國利物浦人也。生於西元一八零九年十二月廿九日，歿於一八九八年五月十九日。一八三二年，格氏以自由黨人舉為下院議員，數入閣，歷貿易委員會主席、陸軍大臣、財政大臣顯職。一八六八年十二月，自由黨握議會多數席，格氏遂以黨魁授宰相。既柄政，格氏咸與維新，倡以貿易自由、地方自治為綱，庶政均公諸輿論。既而眾正盈朝，民權張而貨殖興，時號曰「人民之威廉」。

## 出典

分類:溫莎列傳
查爾斯·格雷

**查爾斯·格雷** 者，格雷伯爵，英吉利國諾森伯蘭人也。生於西元一七六四年三月十三日，歿於一八四五年七月十七日。一八三零年，格雷以輝格黨領袖授揆席，頒《釋奴法》，由是英國奴隸互市自此終焉。格雷既用事，蓋以維新國政為要務。遂動議選舉改革，普惠庶民，是為《一八三二年改革法令》。

分類:漢諾威氏列傳
俄羅斯愛國歌

**俄羅斯愛國歌**，俄羅斯歌曲也，格林卡纂於一八三三年。一九九一年嘗頒為俄羅斯國歌，無詞，為人所病。二零零零年廢。

分類:俄羅斯史
分類:國歌
三豚

**三豚**者，童話也。述三豚各以異材築室。有惡狼來，吹倒兩豚之屋，一以草為之，一以木為之，而不能毀三豚之屋，蓋以磚為之。其文享譽泰西，素有改編，更或有使惡狼為善者。

一八四零年代始刊，惟其源實久，蓋自三小精靈與一狐之故事也。

其全文曰︰三豚者，各築一室。一以草為屋，一以木為屋，一以磚為屋。有狼來，欲食之。至草屋前，曰：「豚兒，豚兒，出來！」草屋豚不應。狼曰：「不出來者，我吹倒汝屋！」草屋豚不出。狼遂吹倒草屋，食之。又至木屋前，如前言。木屋豚不應。狼曰：「不出來者，我撞倒汝屋！」木屋豚不出。狼遂撞倒木屋，食之。又至磚屋前，如前言。磚屋豚不應。狼曰：「不出來者，我爪倒汝屋！」磚屋豚不出。狼遂爪之，不能倒也。又試吹之，撞之，皆不能倒也。乃上屋頂，欲從煙囪入。不知磚屋豚已於爐中燃火，置一大鍋水於上。狼入煙囪，墮入鍋中，乃烹煮死。磚屋豚得免，且喜且慶。

## 據
*引據悉從《英文維基》三豚一文
未來日記

《**未來日記**》，日本奇幻漫畫也，Esuno Sakae撰。初載於角川書店「月刊少年Ace」者，西元二〇〇六年連載。二〇一一年十月，動畫始映，凡歷六月而畢。
## 其事
天野雪輝，固中學生也。一日其手機忽得異能，其名曰「未來日記」，能預知未來之事。初甚驚恐，然同窗我妻由乃告之秘辛：「神明大限將至，故選召十二人，賜以神力予眾人之手機，並使其廝殺搏命，十二存一者，可繼神位。」雪輝始察己乃局中人耳。
## 人物
;天野雪輝（聲：富樫美鈴）
:神選之人，代號**1st**。年十五，其性暗弱，惡殺戮，亦不善文武，與同窗我妻由乃赴生死之局。
:異能謂之「無差別日記」。

;我妻由乃（聲：村田知沙）
:神選之人，代號**2nd**。年十五，姝秀辯敏，每與人言，雖嬉怡微笑，而陰懷褊忌於心。任智數，凡忤其意皆欲殺之，所愛者唯雪輝也。
:異能謂之「愛人日記」。

;火山高夫（聲：土門仁）
:神選之人，代號**3rd**，中學英文教師也。
:異能謂之「殺人日記」。

;來須圭悟（聲：田中正彥）
:神選之人，代號**4th**。櫻見市警署之警部也，與雪輝、由乃結盟而行。
:異能謂之「搜查日記」。

;豊穰禮佑（聲：真田麻美）
:神選之人，代號**5th**。年四歲，稚童也。
:異能謂之「塗鴉日記」。

;春日野椿（聲：仙台惠理）
:神選之人，代號**6th**，御目方教之教主也。
:異能謂之「千里眼日記」。

;戰場馬克（聲：關智一）、美神愛（聲：桑谷夏子）
:神選之人，代號**7th**，雌雄盜賊也。
:異能謂之「交換日記」。

;上下灶（聲：今野宏美）
:神選之人，代號**8th**，福利院之院長也。
:異能謂之「增殖日記」。

;雨流美彌彌（聲：相澤舞）
:神選之人，代號**9th**。殺手也，通曉軍火器物之法。
:異能謂之「逃亡日記」。

;月島狩人（聲：平松廣和）
:神選之人，代號**10th**，愛犬之紳士也。
:異能謂之「飼養日記」。

;約翰·巴克斯（聲：土師孝也）
:神選之人，代號**11th**。櫻見市之市長也。
:異能謂之「觀測者日記」。

;平坂黃泉（聲：川原慶久）
:神選之人，代號**12th**，不知何許人也。
:異能謂之「正義日記」。

分類:平成漫畫
分類:平成動畫
狼至矣

泰西有一寓言，名曰**狼至矣**，出自伊索寓言，編號二百一十。蓋類周幽王烽火戲諸侯之事也。

《英國成語辭典》解曰虛報危急，《牛津英語辭典》釋曰：「屢發虛言，再言真語，不為人信。」

故事曰：有少年者，號曰嘯狼，居於山下之村。其父牧羊於山上，而令嘯狼助之。嘯狼不樂其事，常思歸村與友人遊戲。一日，嘯狼忽作聲曰：「狼至矣！狼至矣！」村人聞之，皆驚懼，捉杖持刀，走向山上，欲救嘯狼與其父。及至，見無狼之跡，惟有嘯狼在笑。村人大怒，責嘯狼曰：「爾何故妄言狼至，累我輩勞苦？」嘯狼答曰：「我但欲試爾等之友情耳。」村人不悅而去。

又一日，嘯狼復如是言。村人又往救之，而復見無狼，惟有嘯狼在笑。村人益怒，曰：「爾又欺我輩乎？豈不知言而無信者，不足與交也？」嘯狼不以為意，曰：「我但欲戲爾等耳。」村人皆棄之而去。

又一日，真有大狼來攻羊群。嘯狼驚恐，連呼曰：「救我！救我！狼至矣！狼至矣！」村人聞之，皆不信其言，曰：「此必又是嘯狼之詐也。」無人肯往救之。羊群終為狼所食。泰西因以「嘯狼」比喻言而無信者。

## 據
*引據悉從《英文維基》狼至矣一文
伊索寓言

**伊索寓言**，成於古希臘。伊索者，公元前六百二十年生於色雷斯，為奴之身，而善言諷刺，以動物為喻，諷諭人事。前五百六十四年卒，年五十六。

伊索善言故事，以喻大義，簡明易悟。或勸人為善，或戒人避惡。伊索之故事，出自多方，流傳久遠，後人或增或減，或譯或詮，不可勝數。伊索死後三百年，始有人書其寓言。當世，伊索寓言廣為世人所用，以教兒童之德行，亦以娛人之心目。

蓋其故事寓意深刻，譬如「狐狸與葡萄」、「狐與鴉」、「龜兔賽跑」等，皆有啟發人心之功。此書之文風，亦甚精妙，以簡潔明快之語，道盡人生百態。
黃浦江

**黃浦江**者，又名**春申江**，出澱山湖，長約一百一十四公里，注長江於吳淞口。北經申城，分之以浦東浦西。

分類:上海市地理
狐與鴉

**狐與鴉**，出自伊索寓言，編號一百二十四。

故事曰：昔有狐，見鴉有肉，欲得之。乃謂鴉曰：「子美矣！若能歌，則無與比也。」鴉聞之，喜甚。遂張口而歌，肉遂墮地。狐得肉而去，笑曰：「子不知也，美者易欺也。」

蓋鴉受一言之誘，而失其肉，誠為愚矣。是以喻人信言不美、美言不信。

## 據
*《伊索寓言》
狐狸與葡萄

**狐狸與葡萄**，出自伊索寓言，編號十五。蓋言有狐也，見高架之上有葡萄也，甚欲食之。乃跳躍欲取之，不可及也。又跳躍，又不可及也。狐乃止，自謂曰：「彼葡萄未熟也，吾不食之。」此故事喻人不能得其所欲，而貶之為酸，以諷自欺欺人者也。

## 據
*《伊索寓言》
龜兔賽跑

**龜兔賽跑**，出自伊索寓言，編號二百二十六。

故事曰：兔與龜爭走，約以山為界。兔自恃其輕，不以龜為意，遂先發而進。龜雖遲，不息其志，徐徐而行。兔至中途，見龜尚遠，乃欲休息，臥於路旁。不覺睡著，不知日暮。龜漸近，見兔安臥，不敢驚動，悄悄而過。及至山下，兔方醒，急起而追。不及，龜已至界。兔愧而退，龜得勝而歸。

此故事喻人事貴有恒。蓋兔輕視龜，故失之。龜雖緩，而有恆。速不足以勝，恆者乃真。

## 據
*《伊索寓言》
螞蟻與蚱蜢

**螞蟻與蚱蜢**，出自伊索寓言，編號三百七十三。

故事云︰昔有一蚱蜢，好歌舞，不務正業。夏日，見螞蟻忙於積穀，乃笑之曰：「汝何苦自勞，不如與我同樂。」螞蟻不答，惟勤勉不已。及冬，穀盡，蚱蜢饑寒，乃詣螞蟻求食。螞蟻曰：「汝夏日何所為？」對曰：「我常歌舞，不知時過。」螞蟻笑曰：「既然如此，汝今亦可歌可舞。」遂拒之而去。

此言者，欲戒人勿效蚱蜢之愚，而效螞蟻之智也。夫夏日者，人生之盛時也；冬日者，人生之衰時也。故君子當盛時節儉自強，以備衰時之需；不然，則必至悔恨無及矣。

## 據
*《伊索寓言》
鷹與狐

**鷹與狐**，出自伊索寓言，編號第一。

故事云︰昔者有鷹與狐為友，相近而居，時相往來。一日，鷹飛而見狐子戲於野，鷹乃下而擒之，歸以餧其雛。狐歸而見其子不在，怒甚。乃往鷹巢，責鷹而求其子。鷹不肯還，曰：「吾高居於此，爾安能至乎？」

狐悲憤，而智多計。乃往近寺，取火於壇上，持之而躍，投於鷹巢。鷹巢遂焚，其雛皆死。

鷹見其雛死，悲甚。自知負狐，乃愧之曰：「吾誤爾子，罪大矣。」惜事已至此，悔之晚矣。

此故事之訓曰：己所不欲，勿施於人。

## 據
*《伊索寓言》
鷹鴉與牧人

**鷹、鴉與牧人**，出自伊索寓言，編號第二。

故事云︰一日，鷹飛於天，見羊羔於地。鷹下而擒之，以爪持之。鷹歸其巢，以羊羔與其雛食。

寒鴉見之，欲效其事。鴉下而搏之，欲執一羊。羊大而強，鴉不能勝之。鴉爪陷於羊毛，不能自拔。

牧人見之，來而捕之。牧人剪其翼，以鴉歸其子。

子見而問曰：「此何禽也？」曰：「此鴉也，而欲為鷹。」

故曰：切勿不自量力，以免自取其辱。

## 據
*《伊索寓言》
俄羅斯聯邦國歌

**俄羅斯聯邦國歌**，俄羅斯之國歌也。公元二千年創。謝爾蓋·米哈爾科夫作詞，亞歷山大·亞歷山德羅夫作曲。

一九九一年，蘇聯解體，俄羅斯聯邦改立米哈伊爾·格林卡之《愛國歌》為國歌。及公元二千年，俄國杜馬議決國歌、國旗、國徽之法，遂以蘇聯之國歌牢不可破之聯盟之曲配新詞，復為國歌。
牛與獅

**牛與獅**，出自伊索寓言，編號三百七十二。

故事云︰一日，獅見田中有牛，欲食之。知其同心，不可得也。乃於牛間播讒，使其相惡。牛不復相親。獅乘其釁，逐一食之。

故曰：齊心事成，離心事敗。

## 據
*《伊索寓言》
盧泰愚

**盧泰愚** 者，本貫交河盧氏，大韓民國慶尚北道大邱人。生於昭和七年十二月四日。泰愚少從戎，及陸軍士官學校卒業，授情報官。

一九六八年，泰愚以陸軍中校赴越南參戰。既歸國，晉少將，授第九步兵師長。一九七九年十月，總統朴正熙遇刺歿，國務總理崔圭夏代行職權。獨夫既卒，行憲幾欲告成，朝野矚目。

正熙黨全斗煥等皆怏怏不得志，遂謀起事。十二月十二日，泰愚從斗煥舉兵進京，罷參謀總長鄭昇和、首警司令張泰玩等。圭夏雖暫留任，大政盡皆決於斗煥矣。泰愚以定策功晉上將，授保安司令官，後歷政務、內務長官、文化體育部長顯職。斗煥據元首位，泰愚唯唯恭願，事皆推而不專。斗煥弗疑，授民主正義黨總裁，泰愚遂以儲嗣自居。

一九八八年，總統全斗煥屆滿，泰愚敗民主派金泳三、金大中等，乃當選第十三代總統。泰愚為政以寬，亟欲一洗前朝氣象。自躬萬機以來，遂乘首爾奧運之勢，外結好於美蘇亞洲諸邦，內廣開言路使民權大張。柄國凡五年，革韓國經濟弊政，民豐至於小康，由是政通人和而天下治。一九九五年十一月，新總統金泳三以泰愚貪墨下獄。逾年，又以昔兵亂罪坐判廿二年徒刑。金大中甫任總統，旋令特赦泰愚其罪。後寄寓於延禧洞，不復視事。

二零二一年十月廿六日，泰愚以疾卒於首爾大學醫院，年八十有九，賜國葬。

分類:大韓民國大統領世家
分類:大邱廣域市列傳
獅

**獅**者，猛獸也，隷貓科豹屬獅種，有鬣，有尾。其形如狗而大，其毛如金而長，其聲如雷而響。

獅居於荒野，食肉而不食草，威服百獸而不畏人。其性剛勇，善戰，不畏強敵。天下之物，莫能與之爭鋒。故曰：「王者之師，獅也。」獅之雄，頭有束毛，名曰鬃，其色黑而美。獅之母，無鬃而柔順。

獅居山林之中，或處草原之上。以群居，有雄有雌，有子有母。雄者主守土，雌者主捕食。子者隨母學習，長成離群，另立門戶。母者慈愛子女，捨己以護。

獅生子，每胎一二，其子生而無目，三日始開。獅愛其子，常以身護之，不使受他獸之害。人欲捕獅，必先奪子，獅怒而出，不顧死生，乃乘其間。

獅之敵幾稀。惟人以智與兵，時而捕殺、時而馴養。又有虎豹等同類相爭者，或有象犀等大力之物相抗者。獅遇強敵，概不退讓，必決生死。故曰：「獅子無畏，不屈不撓。」
羊

**羊**者，草食之畜，隸牛科羊亞科羊族。天地之所生，草木之所養也。其毛可為衣，其乳可為食，其肉可為膳，其皮可為蓋，其角可為器。故古以羊祭祀，以敬崇天地。羊有白、黑、黃、紫之色，有角、無角之異。

羊有山羊、野羊二類，山羊者居高而峻，野羊者居平而遠也。羊之形態各異，而其本性一也。蓋性溫順，不與他物爭鬥，而喜群居。

羊之所居，多在山川之間，或牧於平原。羊能辨人之聲音，聞其主人之呼，則應而往。羊亦能識人之情意，見其主人之喜怒，則知所進退。是以羊為人所愛，而人亦為羊所依。
曾布

**曾布**，字**子宣**，宋南豐人也。

## 輔弼安石
年十三而孤，學於兄鞏，同登第，調宣州司戶參軍、懷仁令。熙寧二年，徙京師，以韓維、王安石薦，上書言爲政之本有二，曰云厲風俗、擇人才。其要有八，曰勸農桑、理財賦、興學校、審選舉、責吏課、叙宗室、修武備、制遠人，大率皆安石指也。

神宗召見，論建合意，授太子中允、崇政殿説書，加集賢校理，判司農寺，檢正中書五房。凡三日，五受敕告。與吕惠卿共創靑苗、助役、保甲、農田之法，一時故臣及朝士多爭之。布疎言：

「陛下以不世出之資，登延碩學遠識之臣，思大有爲於天下，而大臣玩令，倡之於上，小臣横議，和之於下。人人窺伺間隙，巧言醜詆，以譁衆罔上。是勸沮之術未明，而威福之用未果也。陛下誠推赤心以待遇君子而厲其氣，奮威斷以屛斥小人而消其萌，使四方曉然皆知主不可抗，法不可侮，則何爲而不可，何欲而不成哉？」布欲堅神宗意，使專任安石以威脅衆，使毋敢言。故驟見拔用，遂修起居注、知制誥，爲翰林學士兼三司使。韓琦上疎極論新法之害，神宗頗悟，布遂爲安石條析而駁之，持之愈固。

七年，大旱，詔求直言，布論判官呂嘉問市易掊克之虐，大概以為：「天下之財匱乏，良由貨不流通；貨不流通，由商賈不行；商賈不行，由兼并之家巧为摧抑。故設市易於京師以售四方之貨，常低抑其價，使髙於兼并之家而低於倍蓰之直，官不失二分之息，則商賈自然無滞矣。今嘉問乃差官於四方買物貨，禁客旅無得先交易，以息多寡爲誅賞殿最，故官吏、牙駔惟恐裒之不尽而息之不夥，則是官自为兼并，殊非市易本意也。」事下两制議，惠卿以為沮新法，安石怒，布遂去位。

## 紹聖起復
惠卿參大政，置獄舉劾，黜布知饒州，徙潭州。復集賢院學士、知廣州。元豐初，以龍圖閣待制知桂州，進直學士、知秦州，改歴陳、蔡、慶州。元豐末，復翰林學士，遷戶部尚書。司馬光爲政，諭令增損役法，布辭曰：「免役一事，法令纖悉皆出己手，若令遽自改易，義不可爲。」元祐初，以龍圖閣學士知太原府，歴眞定、河陽及靑、瀛二州。

紹聖初，徙江寧，過京，留爲翰林學士，遷承旨兼侍讀，拜同知樞密院，進知院事。章惇爲相，布草制極其稱美，冀惇引为同省執政，惇忌之，止薦居樞府，故稍不相能。布贊惇「绍述」甚力，請甄賞元祐臣庶論更役法不便者，以勸敢言。惇遂興大獄，流貶鐫廢，略無虚日，布多陰擠之。掖庭詔獄成，付執政蔽罪，法官謂厭魅事未成，不當處極极典。布曰：「驢媚蛇霧，是未成否？」衆皆瞿然，於是死者三人。

惇以士心不附，詭情飾過，薦引名士彭汝礪、陳瓘、張庭堅等，乞正所奪司馬光、呂公著贈謚，勿毁墓仆碑，布以为無益之事。又奏：「人主操柄，不可倒持，今自丞弼以至言者，知畏宰相，不知畏陛下。臣如不言，孰敢言者？」其意盖欲傾惇而未能。會哲宗崩，向太后召宰執問誰可立，惇有異議，布叱惇使從太后命。

## 傾軋去位
徽宗立，惇得罪罷，遣中使召蔡京鏁院，拜韓忠彦左僕射。京欲探徽宗意，徐请曰：「麻詞未審合作專任一相，或作分命两相之意。」徽宗曰：「專任一相。」京出，宣言曰：「子宣不復相矣。」已而復召曾肇草制，拜布右僕射，其制曰：「東西分臺，左右建輔。」忠彦雖居上，然柔懦，事多决於布，布猶不能容。時議以元祐、紹聖均爲有失，欲以大公至正消釋朋黨，明年，乃改元「建中靖國」，邪正雜用，忠彦遂罷去。布獨當國，漸進「绍述」之説。

明年，又改元崇寧，召蔡京爲左丞，京與布異。會布擬陳佑甫爲户部侍郎，京奏曰：「爵禄者，陛下之爵禄，奈何使宰相私其親？」布婿陳迪，佑甫子也。布忿然争辨，久之，聲色稍厲。温益叱布曰：「曾布，上前安得失禮？」徽宗不悦而罷。御史遂攻之，罷爲觀文殿大學士、知潤州。

京積憾未已，加布以贓賄，令開封吕嘉問逮捕其諸子，鍛鍊訊鞫，誘左證使自誣而貸其罪。布落職，提舉太淸宫、太平州居住。又降司農卿、分司南京。又以嘗薦學官趙諗而諗叛，責散官、衡州安置。又以棄湟州，責賀州别駕，又責廉州司戶。凡四年，乃徙舒州，復太中大夫、提舉崇福宫。大觀元年，卒於潤州，年七十二。后贈觀文殿大學士，諡曰「**文肅**」。

## 引據
*元 脫脫等纂《宋史/卷四百七》

分類:宋列傳
陳果夫

**陳果夫**者，名**祖燾**，以字行。滬軍都督其美從子，浙江吳興人也。生於清光緒十八年十月廿七日。

少有志節，入中國同盟會，頗與革命事宜。民國十三年，從蔣中正籌建黃埔軍校，赴上海採辦軍需。十五年，授國民黨中央監察委員。初，中共役員亦涉國民黨權柄，其勢日盛，以至於清黨之議漸起。果夫素惡共產主義，遂附中正厲行反共，時黨內肅清者甚眾。

十七年十月，國民政府立於南京，果夫以元勛授監察院副院長，兼領國民黨中央組織部如故。果夫與弟立夫柄官吏選任，黜陟進退悉由其處分，世人嘗號曰「蔣家天下陳家黨」也。廿二年，以導淮委員會副委員長授江蘇省政府主席，督辦淮水入海事務。

果夫有肺疾，及抗戰終，遂以沉疴難愈辭本兼各職。卅七年，徙臺灣養疴。四十年八月廿五日，果夫以痼疾歿於台北，年五十有八。

分類:中華民國列傳
新亞研究所

**新亞研究所**，香港之研究機構也。肇乎一九五三年，原隸香港中文大學，一九七四年獨立，今址香港九龍靠背壟農圃道六號。

## 史
一九四九年大陸易幟，張其昀南渡香港創立學院，後得錢穆、唐君毅、張丕介諸學者主持，稱「為亞洲文商學院」。一九五零年易名新亞書院，書院草創，錢穆有意興辦中國文史哲研究所之理想，遂於一九五三年秋，創設新亞研究所。

一九五五年招考研究生，導師錢穆、唐君毅、牟潤孫、潘重規諸教授。

一九五六年遷入九龍靠背壟農圃道新校舍，並於一九六零年招收外籍研究生。一九六二年，增設東南亞研究室。

一九六三年，香港中文大學立，研究所為香港中文大學創校一員。

一九七四年，研究所脫離香港中文大學。

一九八一年，新亞研究所增設博士班，受中華民國教育部頒發學位。

## 它典

* 新亞研究所
武林書畫院

武林書畫院，杭州之畫院，夫武林，杭州之古稱也。肇乎一九九五年，今址杭州市西湖大道二九八號。

## 史
一九八九年四月，張松英赴杭州，募資收購杭州湖墅書畫社，以奠立畫院之基礎。

一九九五年，受杭州湖墅書畫社資助，畫社於西湖孤山文瀾閣創立「大震國學」，照映南唐初立廬山國學，後興盛為白鹿洞書院之佳事。

一九九七年，大震國學搬離孤山，時稱「梅蘭書畫社」。

二零零二年五月，原西湖孤山大震國學、杭州湖墅書畫社、梅蘭書畫社改組，併為武林書畫院。

## 它典

* 武林書畫院
伊索

**伊索**，小說家，古希臘人也。公元前六百二十年生，前五百六十四年卒，年五十六。

其事不詳，或云為奴，或云自由，或曰生於色雷斯，或曰生於薩摩斯，或曰生於色島。其言多喻，寓理於物，以警世人。其貌醜陋，其身短小，其聲嘶啞，然其智博大，其才絕倫。其所作之言，流傳至今，為後人所敬仰。今舉其一故事《獅與鼠》，以見其風格。

昔有一鼠陷困，求助於獅，許諾必將報答，獅笑謂鼠何有可報之事，乃救之而去。他日，鼠入獅之穴，見獅為獵人所困，以繩索纏其頸足。鼠乃報恩，啃斷繩索，放獅而去。獅方知鼠雖小，自有其用。

此故事示人以萬物各有優劣，不可自傲，並述恩義之重也。

## 據
*《伊索寓言》
克蘇魯神話

**克蘇魯神話**乃美國作家氏所幻設。言古有神物，自天外來，曰舊日支配者。彼嘗霸瀛寰，今沉眠於世。倘眾星之位正，彼能越諸界諸寰宇，若其不正，彼不能存，縱不能存，亦未嘗亡也。

## 史
昔氏作小說，常謂世人所知爲幻。人未曉其實，是以甚幸，但知則癲狂。彼嘗著《克蘇魯之呼喚》，言有神物，眠於水下，曰。後人遂以之名彼神話。

及其歿，氏承之，作舊神以爲舊日支配者之敵，遂分善惡。又創元素說，謂象水，象風云云。復造以象火，而以爲黃衣之王。

## 注

## 據

分類:美國小說
王士珍

**王士珍**者，字**聘卿**，號**冠喬**、**冠儒**，直隸正定人也。生於清咸豐十一年八月十九日。少從軍，嫻騎射，從直隸提督葉志超赴朝鮮與日戰事。及袁世凱駐蹕北洋練兵，授士珍督操營務處會辦。

士珍性警，長於治軍，士卒皆效其力。嘗與段祺瑞、馮國璋號曰「北洋三傑」，世凱深倚信之。光緒廿六年，義和拳亂起，世凱既撫山東，士珍受命嚴剿拳匪，省內遂為之一靖。新官製立，歷新軍第二鎮、第六鎮統制，後以陸軍部右侍郎授江北提督。宣統三年十月，革命黨舉事於武昌，清廷復召世凱入相，全權組織責任內閣，世凱薦士珍為陸軍大臣。

民國元年，清帝下詔遜位，世凱既任大總統，士珍旋乞休。三年，世凱命士珍起復，授上將銜，會辦陸海軍大元帥統率事務。四年，授陸軍總長。五年六月，世凱歿，副總統黎元洪繼任，士珍遷參謀總長。初，段祺瑞甫任國務總理，遇事每與元洪齟齬，且群小推波助瀾，以至於府院之爭竟不可解。六年六月，元洪召長江巡閱使張勳入京調停。勳至京師，俄舉兵迎清帝重祚，授士珍議政大臣。未幾，祺瑞通電討逆，自率兵陷京師，勳遁入荷蘭使館。士珍以元老維持京師治安有功，復授參謀總長如故。

元洪下野而馮國璋即位，倡以「和平統一」，然祺瑞素主南征，府院遂生嫌隙。時士珍亦持和議，不附祺瑞，頗為國璋所重。十一月，署理國務總理，兼長陸軍。祺瑞大怒，尋聯絡奉天督軍張作霖入關，以兵挾士珍從命。士珍甚感時局多艱，任三月乃辭。十二年初，總統徐世昌授士珍德威上將軍。及國民革命軍陷平津，士珍遂不復視事，寄情於山水間，並以慈善為樂。十九年七月一日，士珍以疾卒於北平，年六十有八。

分類:中華民國列傳
愛麗絲鏡中奇遇

《**愛麗絲鏡中奇遇**》，英國童話也，劉易斯·卡羅爾撰。英文曰：「**Through the Looking-Glass, and What Alice Found There**」。
## 其事
少女愛麗絲夢中遊鏡之國，遇異人異事，其間嬉笑怒罵，盡顯皮裡陽秋之態也。
## 人物
;愛麗絲
:英倫少女也，年七歲，夢中漫遊鏡之國度。

;瘋帽客
:仙境之人，性癲狂，好與三月兔飲茶。

;巨龍
:居空洞之魔龍，為勇者所屠。

;矮胖子
:弟兄二人也，性詼諧，皆五短身材。

;白皇后
:鏡之國白境女王，性恬淡，好與紅皇后對弈。嫁白國王。

;紅皇后
:鏡之國紅境女王，性嚴苛，好與白皇后對弈。嫁紅國王。

;綿羊
:貨郎也，性溫厚，精於女紅。

;潘達斯奈基
:禽鳥也，項長而性鷙猛。

分類:英國文學
擴廓帖木兒

**擴廓帖木兒** 本王氏，小字保保，察罕帖木兒甥也，元惠宗賜名擴廓帖木兒。

## 將門虎子
察罕既被刺，詔以擴廓帖木兒爲銀青光祿大夫、太尉、中書平章政事、知樞密院事、太子詹事，仍便宜行事，總其父兵。擴廓帖木兒受命，即急攻益都，穴地以入，克之，戮田豐、王士誠，剖其心祭察罕，而執送益都賊帥陳猱頭等二百餘人於京師。乘勝，使關保東取莒州，山東復定。是時，東自淄、沂、西逾關陝，無一賊。擴廓帖木兒乃駐兵河南，元廷倚以爲重。孛羅帖木兒復以兵爭晉、冀。擴廓帖木兒至太原，與孛羅帖木兒構兵，相持不解。

至正二十三年，御史大夫老的沙與知樞密院事禿堅帖木兒得罪於皇太子，奔大同，爲孛羅帖木兒所匿。二十四年，搠思監、樸不花誣孛羅帖木兒、老的沙謀爲不軌，下詔罪狀。孛羅帖木兒遂與老的沙合禿堅帖木兒兵同犯闕。擴廓帖木兒部總將白鎖住，以萬騎衛京師，駐於龍虎臺，拒戰不利，奉皇太子奔太原，白鎖住仍屯保定，爲元廷聲援。

## 力擁東宮
二十五年，擴廓帖木兒先以兵搗大同，取之。皇太子乃大舉討孛羅帖木兒，自與擴廓帖木兒率兵抵京師。會孛羅帖木兒伏誅，詔皇太子還京師，擴廓帖木兒亦扈從入朝。九月，拜伯撒裏右丞相，擴廓帖木兒左丞相。伯撒裏累朝舊臣，而擴廓帖木兒以新進晚出，乃與並相。居兩月，不自安，即請南還視師。 是時，中原雖定，而江以南皆非元廷所有。皇太子累請出督師，惠宗難之，乃封擴廓帖木兒河南王，總天下兵馬，代之行，官屬之盛，幾與元廷等。

二十六年二月，擴廓帖木兒自京師還河南，欲廬墓終喪。左右咸謂，受命出師，不可中止。乃北渡居懷慶，又稱居彰德。時明太祖已滅陳友諒，盡有楚地。張士誠據淮東、浙西。擴廓帖木兒知南軍強，未可輕進，乃駐軍河南，檄關中李思齊、張良弼、脫列伯、孔興四將會師大舉。思齊，故與察罕帖木兒齒位相埒，及是擴廓帖木兒爲元帥，思齊心不平。而張良弼等亦各懷異見，得檄皆不聽命。擴廓帖木兒使部將討思齊等，思齊等亦會兵長安以拒之。擴廓帖木兒受命徵，而先攻思齊等，朝廷已疑之。皇太子之奔太原，欲用唐肅宗靈武故事自立，擴廓帖木兒不可。及還京師，奇皇后令擴廓帖木兒以重兵擁太子入城，意欲脅惠宗禪位。擴廓帖木兒知其意，比至京城三十里，即留軍城外，自將數騎入朝。皇太子益銜之，至是屢促其南征。擴廓帖木兒乃遣弟脫因帖木兒及部將守哲等率兵東出，而陝西諸將終不用命。惠宗又下詔爲之和解，擴廓帖木兒憤極，殺詔使天下奴等。於是廷臣譁然，言其跋扈。

## 內憂外患
二十七年八月，惠宗下詔以皇太子親總天下兵馬，使擴廓帖木兒及思齊、良弼等分道出兵，收江淮、四川，以戢其爭。擴廓帖木兒不受分兵之命，皇太子亦止不行。而部將貊高叛，據彰德、衛輝，罪狀擴廓帖木兒於朝。先是關保、貊高爲察罕帖木兒軍中驍將，擴廓帖木兒之討李思齊，使貊高從河中渡河，欲出不意覆思齊巢窟。貊高所將多孛羅帖木兒舊部，至衛輝而軍變，脅貊高叛擴廓帖木兒。貊高奏至，持太子乃立撫軍院，總制天下兵馬，以貊高知樞密院事，兼平章政事，領河北軍事，賜號忠義功臣。十月，乃削擴廓帖木兒兵柄，落其太傅、左丞相，以河南就食邑於汝州，以河南府爲樑王食邑，使其弟脫因帖木兒自隨其從行官屬悉令還朝。所總諸軍在帳前者，隸白鎖住與虎林赤；在河南者，隸李克彝；在山東者，隸也速；在山西者，隸沙藍答兒。擴廓帖木兒受詔至澤州，其將李景昌、關保亦自歸於元廷，皆封爲國公。元廷知擴廓帖木兒勢孤，始詔禿魯與關中四將東出關，合貊高之軍，聲罪討擴廓帖木兒。

二十八年，詔左丞孫景益分省太原，關保以兵戍之。擴廓帖木兒遂遣兵據太原，盡殺元廷所置官吏。惠宗下詔盡削擴廓帖木兒爵邑，將吏效順者免罪。皇太子乃命魏賽因不花及關保，會李思齊等兵，夾攻澤州。二月，擴廓帖木兒退守平陽，關保進據澤、潞二州，與貊高軍合。擴廓帖木兒勢稍沮，而關中四將以明兵已盡取山東、河南地，察罕帖木兒父樑王阿魯溫又以汴梁降明兵，將入潼關，皆遣使詣擴廓帖木兒謝出師非本意，大掠而歸。獨關保、貊高進攻平陽，擴廓帖木兒堅壁不戰。諜知貊高分軍掠祁縣，乃夜出師，薄其營，擒關保、貊高皆殺之，元廷大震，罷撫軍院，盡黜太子所用帖林沙、伯顏帖木兒、李國鳳等，以謝擴廓帖兒。擴廓帖木兒亦上疏自陳，詔復其官爵，令以兵也會速、思齊等南討。甫一月，明兵陷大都，惠宗北奔。擴廓帖木兒自太原人援，不及。十月，進封擴廓帖木兒爲齊王。

## 塞北孤忠
時明兵已定大都，使湯和徇山西，擴廓帖木兒拒之，敗明兵於韓店。會惠宗命擴廓帖木兒收復大都，擴廓帖木兒奉詔北出雁門，將逕居庸以窺大都。明將徐達、常遇春乘虛襲太原，擴廓帖木兒還師救之。部將豁鼻馬潛約降於明，明兵夜劫其營，衆潰，擴廓帖木兒倉卒將十八騎北走。明兵遂乘勝西入陝西，降李思齊等故臣，遺土皆入於明。惟擴廓帖木兒擁兵塞上，時時侵略西北邊，明人患之。

二十九年正月，惠宗復拜擴廓帖木兒右丞相，欲以政事良之。十一月，擴廓帖木兒因陝西行省左丞王克勤赴行在，附奏請車駕速幸和林，勿以應昌爲恃之地，弗從。明年，擴廓帖木兒圍蘭州，斬其援將於光。明將徐達出西安，以搗定西，擴廓帖木兒趨赴之，大敗於沈兒峪，全軍覆沒。擴廓帖木兒獨與妻子數人逃，乘斷木濟河，遂奔和林。時惠宗已崩，昭宗立，復以擴廓帖木兒柄國事。明太祖使徐達將十五萬兵，分道出塞，擊擴廓帖木兒至嶺北。擴廓帖木兒逆戰，大敗之，明師死者數萬人，達等皆奔還。自是明人有戒心，不敢輕出。是年，擴廓帖木兒攻雁門，明人嚴爲之備。宣光五年，擴廓帖木兒從昭宗徙金山。五月，卒於哈喇那，妻毛氏，自經以殉。

## 出典

分類:元列傳
愛麗絲夢遊仙境

**愛麗絲夢遊仙境**，英吉利童話也，牛津大學數學教授卡洛爾著。

故事曰：有女子名曰愛麗絲，居於大宅之中，與姊同坐於河畔，無所事事。忽見一兔，衣紅袍，持銀錶，自言自語曰：「噫，我將遲矣！」愛麗絲甚為奇之，遂隨之入穴。穴中有一門，小如貓，門後有一園，美不勝收。愛麗絲欲入園，而門鎖也。於是四顧無所見，惟有一架，上有一瓶，瓶上有紙條，曰「飲我」。愛麗絲飲之，頓覺身軀漸小，終至門之高。然而鑰匙在架上也。愛麗絲又見一盒，盒上有紙條，曰「食我」。愛麗絲食之，頓覺身軀漸大，終至屋之高。愛麗絲哭泣不已，淚水如雨而下。後復飲瓶中之液，身軀復小。

乘淚水之浮，得至園門。園中有一棋盤，黑白相間，上有各色之人物，或如象、或如馬、或如兵、或如后、或如王。愛麗絲入其間，見一后紅衣而惡顏，處處索人之首；又見一后白衣而和顏，與其夫王同行；又見一貓黑色而笑容，能出入無形；又見一卿紅衣而多言，自稱為哈特公爵；又見一兔白色而驚惶，執錶而趨走；又見一茶壺及茶杯數隻，內有三人，一老一少一兔，正在飲茶而歌詠。愛麗絲與之皆相遇相談，或喜或怒或哀或樂。

其地怪誕無理，愛麗絲數陷險境，幸得巧思、友助而脫。及終，與紅衣后槌球賽，見審，將被斬首。愛麗絲大聲呵斥，乃驚醒，知皆夢也。

## 據
*《愛麗絲夢遊仙境》
微軟必應

**微軟必應**，網絡搜尋器也。以人之意，求萬物之理，無所不通，無所不至。亦能賦詩言事，妙趣橫生。並相談於人，風趣幽默。

始於西元二零零九年，創自微軟公司，以爭谷歌之鋒。其名必應者，寓有必能應人之所求也。並以清爽、迅捷、豐富、精確見稱。

其用多在，如圖像、視頻、地圖、新聞、翻譯等，比比皆是。亦相連於微軟諸業，如辦公軟體、雲端服務、智能助理等，以增便利。其知於人、用於人、惠於人，可謂網絡利器也。
財新傳媒

縮圖|186x186像素
**財新**者，華夏傳媒也，西元二〇〇九年肇創。社長胡舒立，國際名傳媒人也。主撰財新網、《財新周刊》、《中國改革》、《比較》。
分類:中華人民共和國企業